cyanic-selkie/wikianc huggingface dataset:
ಐಸಿಸಿ ಕ್ರಿಕೆಟ್‌ ವಿಶ್ವ ಕಪ್‌
ಆಸ್ಟ್ರೇಲಿಯಾದ ತ್ರಿ-ಜಯಭೇರಿ
ನಂತರದ ೧೯೯೯ರ ವಿಶ್ವಕಪ್‌ ಪಂದ್ಯಾವಳಿ ಇಂಗ್ಲೆಂಡ್‌ನಲ್ಲಿ ನಡೆಯಿತು. ಸ್ಕಾಟ್ಲೆಂಡ್‌, ಐರ್ಲೆಂಡ್‌, ವೇಲ್ಸ್‌ ಮತ್ತು ನೆದರ್ಲೆಂಡ್ಸ್‌ನಲ್ಲಿಯೂ ಸಹ ಕೆಲವು ಪಂದ್ಯಗಳನ್ನು ಆಯೋಜಿಸಲಾಯಿತು. ತಮ್ಮ ಕೊನೆಯ ಸೂಪರ್(೬) ಸಿಕ್ಸ್‌ ಪಂದ್ಯದಲ್ಲಿ ದಕ್ಷಿಣ ಆಫ್ರಿಕಾ ವಿರುದ್ಧ, ಪಂದ್ಯದ ಕೊನೆಯ ಓವರ್‌ನಲ್ಲಿ ರೋಮಾಂಚಕ ಗೆಲುವು ಸಾಧಿಸಿದ ಆಸ್ಟ್ರೇಲಿಯಾ, ಸೆಮಿಫೈನಲ್‌ ಪ್ರವೇಶಿಸಿತು. ಪುನಃ ದಕ್ಷಿಣ ಆಫ್ರಿಕಾ ವಿರುದ್ಧ ಆಡಿದ ಸೆಮಿಫೈನಲ್‌ ಪಂದ್ಯ ಟೈ ಸ್ಥಿತಿಯಲ್ಲಿ ಅಂತ್ಯಗೊಂಡಿತು. ಪಂದ್ಯದ ಕೊನೆಯಲ್ಲಿ ಗೆಲ್ಲಲು ಕೇವಲ ಒಂದು ರನ್‌ ಪಡೆಯಲು, ದಕ್ಷಿಣ ಆಫ್ರಿಕಾದ ಬ್ಯಾಟ್ಸ್ಮನ್‌ಗಳಾದ ಲ್ಯಾನ್ಸ್‌ ಕ್ಲೂಸನರ್‌ ಮತ್ತು ಅಲ್ಯಾನ್‌ ಡೊನಾಲ್ಡ್‌ ಗೊಂದಲದಲ್ಲಿ ಸಿಲುಕಿದರು. ಬ್ಯಾಟ್‌ ಬೀಳಿಸಿಕೊಂಡ ಡೊನಾಲ್ಡ್‌ ಡಕ್‌ ರನ್‌ಔಟ್‌ ಆದರು. ಹಿಂದಿನ ಪಂದ್ಯದಲ್ಲಿ ಆಸ್ಟ್ರೇಲಿಯಾ ಇದೇ ಎದುರಾಳಿಯ ವಿರುದ್ಧ ಜಯಗಳಿಸಿದ್ದ ಕಾರಣ ಆಸ್ಟ್ರೇಲಿಯಾ ಫೈನಲ್‌ ತಲುಪಲು ಅರ್ಹವಾಯಿತು. ಲಾರ್ಡ್ಸ್‌ನಲ್ಲಿ ನಡೆದ ಫೈನಲ್‌ ಪಂದ್ಯದಲ್ಲಿ ಆಸ್ಟ್ರೇಲಿಯಾ ಪಾಕಿಸ್ತಾನ ತಂಡವನ್ನು ಕೇವಲ ೧೩೨ ರನ್‌ಗಳಿಗೆ ಧೂಳಿಪಟ ಮಾಡಿ, ೨೦ ಓವರ್‌ಗಳು ಸಂಪೂರ್ಣಗೊಳ್ಳುವ ಮುಂಚೆಯೇ ೧೩೩ರ ಗುರಿ ತಲುಪಿ, ಎಂಟು ವಿಕೆಟ್‌ಗಳ ಅಂತರದಿಂದ ಭಾರೀ ಜಯ ಸಂಪಾದಿಸಿತು. thumb|200px|ಮೊಟ್ಟಮೊದಲ ಹ್ಯಾಟ್‌ಟ್ರಿಕ್‌ ಗಳಿಸಿದ ಆಸ್ಟ್ರೇಲಿಯಾ ಕ್ರಿಕೆಟ್‌ ತಂಡವನ್ನು ಸ್ವಾಗತಿಸಲು, ಸಿಡ್ನಿಯ ಮಾರ್ಟಿನ್‌ ಪ್ಲೇಸ್‌ನಲ್ಲಿ 10,000ಕ್ಕೂ ಹೆಚ್ಚು ಸಂಖ್ಯೆಯಲ್ಲಿ ನೆರೆದಿರುವ ಅಭಿಮಾನಿ ಜನಸ್ತೋಮ. ದಕ್ಷಿಣ ಆಫ್ರಿಕಾ, ಜಿಂಬಾಬ್ವೆ ಮತ್ತು ಕೀನ್ಯಾ ಆತಿಥ್ಯದಲ್ಲಿ ೨೦೦೩ ವಿಶ್ವಕಪ್‌ ನಡೆಯಿತು. ಭಾಗವಹಿಸುತ್ತಿರುವ ಕ್ರಿಕೆಟ್‌ ತಂಡಗಳ ಸಂಖ್ಯೆಯು ಹನ್ನೆರಡರಿಂದ ಹದಿನಾಲ್ಕಕ್ಕೇರಿತು. ಕೀನ್ಯಾ ಶ್ರೀಲಂಕಾ ಮತ್ತು ಜಿಂಬಾಬ್ವೆ ವಿರುದ್ಧ ಭಾರೀ ವಿಜಯ ಸಾಧಿಸಿ, ಪಂದ್ಯಾವಳಿಯ ಲೆಕ್ಕಾಚಾರಗಳನ್ನು ಸಾಕಷ್ಟು ತಲೆಕೆಳಗಾಗಿಸಿತ್ತು. ಭದ್ರತಾ ವಿಚಾರಗಳನ್ನು ಮುಂದಿಟ್ಟ ನ್ಯೂಜೀಲೆಂಡ್‌ ಕೀನ್ಯಾದಲ್ಲಿ ಅತಿಥೇಯರ ವಿರುದ್ಧ ಆಡಲು ನಿರಾಕರಿಸಿ, ಪಂದ್ಯವನ್ನು ಬಿಟ್ಟುಕೊಟ್ಟಿತ್ತು. ಇದರಿಂದ ಭಾರಿ ಲಾಭ ಪಡೆದ ಕೀನ್ಯಾ ಸೆಮಿಫೈನಲ್‌ ಪ್ರವೇಶಿಸಿತು. ಇದು ಐಸಿಸಿಯ ಸಹ-ಸದಸ್ಯ ರಾಷ್ಟ್ರ ತಂಡವೊಂದರಿಂದ ಅತ್ಯುತ್ತಮ ಪ್ರದರ್ಶನ. ಫೈನಲ್‌ ಪಂದ್ಯದಲ್ಲಿ, ಎದುರಾಳಿ ಭಾರತ ಟಾಸ್‌ ಗೆದ್ದು ಮೊದಲು ಫೀಲ್ಡಿಂಗ್‌ ಆಯ್ದುಕೊಳ್ಳುವ ತಪ್ಪು ಲೆಕ್ಕಾಚಾರದ ಲಾಭ ಪಡೆದ ಆಸ್ಟ್ರೇಲಿಯಾ, ಕೇವಲ ಎರಡೇ ವಿಕೆಟ್‌ ಕಳೆದುಕೊಂಡು ೩೫೯ ರನ್‌ಗಳ ಬೃಹತ್‌ ಮೊತ್ತ ಸೇರಿಸಿತು. ಇದು ವಿಶ್ವಕಪ್‌ ಫೈನಲ್‌ ಪಂದ್ಯದಲ್ಲಿ ಅತ್ಯುನ್ನತ ಮೊತ್ತವಾಗಿತ್ತು. ಇದಕ್ಕೆ ಪ್ರತಿಯಾಗಿ ಭಾರತ ತಂಡವು ೨೩೪ ರನ್‌ಗಳಿಗೆ ಎಲ್ಲಾ ವಿಕೆಟ್‌ ಕಳೆದುಕೊಂಡು ಧೂಳೀಪಟವಾಯಿತು. ಆಸ್ಟ್ರೇಲಿಯಾ ೧೨೫ ರನ್‌ಗಳ ಭರ್ಜರಿ ಜಯ ಸಾಧಿಸಿ ವಿಶ್ವಕಪ್‌ ತನ್ನಲ್ಲಿಯೇ ಉಳಿಸಿಕೊಂಡಿತು.
ವೆಸ್ಟ್‌ ಇಂಡೀಸ್,‌ ೨೦೦೭ರಲ್ಲಿ ಕ್ರಿಕೆಟ್‌ ವಿಶ್ವಕಪ್‌ ಆತಿಥ್ಯ ವಹಿಸಿತು. ಇದರೊಂದಿಗೆ, ಕ್ರಿಕೆಟ್‌ ವಿಶ್ವಕಪ್‌ ಪಂದ್ಯಾವಳಿಯು, ಎಲ್ಲಾ ಆರೂ ಜನನಿಬಿಡ ಖಂಡಗಳಲ್ಲಿ ಆಯೋಜಿತ ಅಂತಹ ಪಂದ್ಯಾವಳಿಗಳಲ್ಲಿ ಮೊಟ್ಟಮೊದಲ ಪಂದ್ಯಾವಳಿಯಾಯಿತು. ಪಂದ್ಯಾವಳಿಯ ಇತಿಹಾಸದಲ್ಲಿ ಬಾಂಗ್ಲಾದೇಶ ಮೊಟ್ಟಮೊದಲ ಬಾರಿಗೆ ಎರಡನೆಯ ಸುತ್ತಿಗೆ ಮುನ್ನಡೆಯಿತು. ತನ್ನ ಗುಂಪಿನಲ್ಲಿದ್ದ ಎದುರಾಳಿಗಳಾದ ಭಾರತ ಮತ್ತು ಬರ್ಮುಡಾ ತಂಡಗಳನ್ನು ಸೋಲಿಸಿತು. ಎರಡನೆಯ ಸೂಪರ್‌ ಏಯ್ಟ್‌ ಹಂತದಲ್ಲಿ ದಕ್ಷಿಣ ಆಫ್ರಿಕಾ ತಂಡವನ್ನು ಸೋಲಿಸಿತು. ಪಂದ್ಯಾವಳಿಯ ಇತಿಹಾಸದಲ್ಲಿ ಮೊಟ್ಟಮೊದಲಿಗೆ ಸ್ಪರ್ಧಿಸುತ್ತಿದ್ದ ಐರ್ಲೆಂಡ್‌ಗೆ ರೋಮಾಂಚನದ ಆರಂಭವಾಗಿತ್ತು. ಜಿಂಬಾಬ್ವೆ ತಂಡದ ವಿರುದ್ಧ ಆಡಿದ ತಮ್ಮ ಮೊಟ್ಟಮೊದಲ ಪಂದ್ಯ (ಟೈ),ಸರಿಸಮದಲ್ಲಿ ಅಂತ್ಯವಾಯಿತು. ನಂತರದ ಪಂದ್ಯದಲ್ಲಿ ಪಾಕಿಸ್ತಾನವನ್ನು ಸೋಲಿಸಿ ಎರಡನೆಯ ಸುತ್ತಿಗೆ ಮುನ್ನಡೆಯಿತು. ಎರಡನೆಯ ಸುತ್ತಿನಲ್ಲಿ ಬಾಂಗ್ಲಾದೇಶವನ್ನು ಸೋಲಿಸಿ, ಏಕದಿನ ಪಂದ್ಯವಾಡುವ ರಾಷ್ಟ್ರಗಳ ಪಟ್ಟಿಗೆ ಸೇರಿಕೊಂಡಿತು. ಐರ್ಲೆಂಡ್‌ ವಿರುದ್ಧ ಸೋಲಿನ ನಂತರ, ಪಾಕಿಸ್ತಾನ ತಂಡದ ತರಬೇತುದಾರ ಬಾಬ್‌ ವುಲ್ಮರ್‌ ತಮ್ಮ ಹೋಟೆಲ್‌ ಕೋಣೆಯಲ್ಲಿ ಮೃತಪಟ್ಟಿದ್ದು ಕಂಡುಬಂದಿತು. ಹೃದಯದ ವೈಫಲ್ಯ ಅವರ ಸಾವಿಗೆ ಕಾರಣವಾಯಿತು ಎಂದು ಆನಂತರ ತಿಳಿದುಬಂದಿತು. ಆದರೂ ಅವರ ಸಾವು ಐರ್ಲೆಂಡ್‌ ವಿರುದ್ಧದ ಪಂದ್ಯದ ಫಲಿತಾಂಶಕ್ಕೆ ಸಂಬಂಧಿತ ಎಂಬುದನ್ನು ಖಚಿತಪಡಿಸಲಾಗದು. ವೆಸ್ಟ್ ಇಂಡೀಸ್‌ ದೇಶಕೂಟದ ಅಂಗ ಬಾರ್ಬೆಡೋಸ್‌ನ ರಾಜಧಾನಿ ಬ್ರಿಡ್ಜ್‌ಟೌನ್‌ನಲ್ಲಿ ನಡೆದ ಫೈನಲ್‌ ಪಂದ್ಯದಲ್ಲಿ ಆಸ್ಟ್ರೇಲಿಯಾ ಶ್ರೀಲಂಕಾ ತಂಡವನ್ನು ೫೩ ರನ್‌ಗಳ ಅಂತರದಿಂದ ಸೋಲಿಸಿತು. ಮಳೆಯಾದ ಕಾರಣ ಡಕ್ವರ್ಥ್‌ ಲ್ಯೂಯಿಸ್‌ ನಿಯಮದನ್ವಯ ಈ ಪಂದ್ಯದ ಲಕ್ಷ್ಯವನ್ನು ಪರಿಷ್ಕರಿಸಲಾಯಿತು. ಈ ವಿಜಯದೊಂದಿಗೆ, ಆಸ್ಟ್ರೇಲಿಯಾ ಕ್ರಿಕೆಟ್‌ ವಿಶ್ವಕಪ್‌ ಪಂದ್ಯಾವಳಿಯಲ್ಲಿ ಸತತ ೨೯ ಪಂದ್ಯಗಳಲ್ಲಿ ಜಯ ಹಾಗೂ ಮೂರು ಬಾರಿ ವಿಶ್ವಕಪ್‌ ಜಯಗಳ ದಾಖಲೆ ಸೃಷ್ಟಿಸಿತು.
ಅರ್ಹತೆ
ಟೆಸ್ಟ್‌ ಪಂದ್ಯ ಆಡುವ ರಾಷ್ಟ್ರಗಳು ವಿಶ್ವಕಪ್‌ ಮುಖ್ಯ ಪಂದ್ಯಾವಳಿಗೆ ತಾವಾಗಿಯೇ ಅರ್ಹತೆ ಗಳಿಸುವವು; ಇತರೆ ತಂಡಗಳು (ಸಹ-ಸದಸ್ಯ ರಾಷ್ಟ್ರಗಳು) ಆರಂಭಿಕ ಅರ್ಹತಾ ಪಂದ್ಯಾವಳಿಗಳ ಸರಣಿಗಳಲ್ಲಿ ಆಡಿ ಅರ್ಹತೆ ಸಂಪಾದಿಸಬೇಕು. ಏಕದಿನ ಪಂದ್ಯ ಆಡುವ ರಾಷ್ಟ್ರಗಳು ಸ್ವಯಂಚಾಲಿತವಾಗಿ ಅಂತಿಮ ಅರ್ಹತಾ ಪಂದ್ಯಾವಳಿಯಲ್ಲಿ ಸ್ಪರ್ಧಿಸಲು ಅರ್ಹತೆ ಪಡೆದಿರುತ್ತವೆ. ಪ್ರತ್ಯೇಕ ಪಂದ್ಯಾವಳಿಗಳಲ್ಲಿ ಆಡಿ ಅರ್ಹತೆ ಸಂಪಾದಿಸಿದ ಇತರೆ ರಾಷ್ಟ್ರಗಳೊಂದಿಗೆ ಸ್ಪರ್ಧಿಸಬೇಕು.
ಎರಡನೆಯ ವಿಶ್ವಕಪ್‌ ಪಂದ್ಯಾವಳಿಗಾಗಿ ಅರ್ಹತಾ ಪಂದ್ಯಾವಳಿಗಳನ್ನು ಪರಿಚಯಿಸಲಾಯಿತು. ಮುಖ್ಯ ಪಂದ್ಯಾವಳಿಯಲ್ಲಿ ಆಡುವ ಎಂಟು ರಾಷ್ಟ್ರಗಳ ಪೈಕಿ ಎರಡು ಸ್ಥಾನಗಳು ಐಸಿಸಿ ಟ್ರೊಫಿಯಲ್ಲಿ ಮೊದಲೆರಡು ಸ್ಥಾನ ಗಳಿಸಿದ ತಂಡಗಳಿಗಾಗಿ ಮೀಸಲಾಗಿದ್ದವು. ಐಸಿಸಿ ಟ್ರೊಫಿ ಪಂದ್ಯಾವಳಿಯ ಮೂಲಕ ಆಯ್ಕೆಯಾದ ತಂಡಗಳ ಸಂಖ್ಯೆ ವರ್ಷಗಳಾನಂತರದಲ್ಲಿ ವ್ಯತ್ಯಾಸಗೊಂಡಿದೆ. ಸದ್ಯಕ್ಕೆ, ಕ್ರಿಕೆಟ್‌ ವಿಶ್ವಕಪ್‌ ಮುಖ್ಯ ಪಂದ್ಯಾವಳಿಯಲ್ಲಿ ಸ್ಪರ್ಧಿಸಲು ಆರು ತಂಡಗಳಿಗೆ ಅವಕಾಶವಿದೆ. ಅಂತರರಾಷ್ಟ್ರೀಯ ಕ್ರಿಕೆಟ್‌ ಪರಿಷತ್‌ ನಡೆಸುವ ವಿಶ್ವ ಕ್ರಿಕೆಟ್‌ ಲೀಗ್‌ ಮೂಲಕ, ಐಸಿಸಿಯ ಸಹ-ಸದಸ್ಯ ಮತ್ತು ಅಂಗ ರಾಷ್ಟ್ರಗಳಿಗೆ ಅರ್ಹತೆ ಸಂಪಾದಿಸಲು ಹಲವು ಅವಕಾಶ ಕಲ್ಪಿಸುತ್ತದೆ. ಐಸಿಸಿ ಟ್ರೊಫಿ ಎಂಬ ಹೆಸರನ್ನು ಐಸಿಸಿ ವಿಶ್ವಕಪ್‌ ಅರ್ಹತಾ ಪಂದ್ಯಾವಳಿ ಎಂದು ಬದಲಿಸಲಾಗಿದೆ.
ವಿಶ್ವ ಕ್ರಿಕೆಟ್‌ ಲೀಗ್‌ ಎಂಬ ಸದ್ಯದ ಅರ್ಹತಾ ಪ್ರಕ್ರಿಯೆಯನ್ವಯ, ಐಸಿಸಿಯ ಎಲ್ಲಾ ೯೧ ಸಹ-ಸದಸ್ಯ ಮತ್ತು ಅಂಗ ರಾಷ್ಟ್ರಗಳಿಗೂ, ವಿಶ್ವಕಪ್‌ ಪಂದ್ಯಾವಳಿಗೆ ಅರ್ಹತೆ ಪಡೆಯಲು ಅವಕಾಶವಿದೆ. ಕ್ರಿಕೆಟ್‌ ವಿಶ್ವಕಪ್‌ ಮುಖ್ಯ ಪಂದ್ಯಾವಳಿಯಲ್ಲಿ ಸ್ಪರ್ಧಿಸಲು ಅವಕಾಶ ಗಳಿಸಬೇಕೆಂದರೆ, ಐಸಿಸಿ ವಿಶ್ವ ಕ್ರಿಕೆಟ್‌ ಲೀಗ್‌ನಲ್ಲಿ ಸಹ-ಸದಸ್ಯ ಮತ್ತು ಅಂಗ ರಾಷ್ಟ್ರಗಳು ಎರಡರಿಂದ ಐದು ಹಂತಗಳ ತನಕ ಪಂದ್ಯಗಳಲ್ಲಿ ಆಡಬೇಕು. ತಂಡಗಳು ಅರ್ಹತಾ ಪ್ರಕ್ರಿಯೆ ಆರಂಭಿಸುವ ಶ್ರೇಣಿ (ಡಿವಿಜನ್‌)ನ್ನು ಇದು ಅವಲಂಬಿಸಿರುತ್ತದೆ.
ಕಾಲಾನುಕ್ರಮದಂತೆ ಪ್ರಕ್ರಿಯೆಯ ಸಂಕ್ಷಿಪ್ತ ವಿವರಣೆ :
ಪಂದ್ಯಾವಳಿ
thumb|200px|ಕ್ರಿಕೆಟ್‌ ವಿಶ್ವಕಪ್‌ 2007 ರ ಪಂದ್ಯಾವಳಿಯ ತಂಡಗಳ ನಾಯಕರು. ತನ್ನ ಇತಿಹಾಸದುದ್ದಕ್ಕೂ ಕ್ರಿಕೆಟ್‌ ವಿಶ್ವಕಪ್‌ನ ರೂಪರೇಖೆಯ ಮಾದರಿ ಬಹಳಷ್ಟು ಬದಲಾಗಿದೆ. ಮೊದಲ ನಾಲ್ಕು ಪಂದ್ಯಾವಳಿಗಳಲ್ಲಿ ಪ್ರತಿಯೊಂದರಲ್ಲೂ ಎಂಟು ತಂಡಗಳು ಸ್ಪರ್ಧಿಸಿದ್ದವು. ಎರಡು ಗುಂಪುಗಳಿದ್ದು, ಒಂದರಲ್ಲಿ ತಲಾ ನಾಲ್ಕು ತಂಡಗಳಿದ್ದವು. ಪಂದ್ಯದಲ್ಲಿ ಎರಡು ಹಂತಗಳಿದ್ದವು: ಗುಂಪಿನ ಹಂತ ಮತ್ತು ನಾಕೌಟ್‌ ಹಂತ. ರೌಂಡ್‌-ರಾಬಿನ್‌ ಗುಂಪು ಹಂತದಲ್ಲಿ, ಪ್ರತಿ ಗುಂಪಿನಲ್ಲಿ ನಾಲ್ಕು ತಂಡಗಳು ಪರಸ್ಪರ ಸ್ಪರ್ಧಿಸುತ್ತಿದ್ದವು. ಪ್ರತಿ ಗುಂಪಿನಲ್ಲಿ ಮೊದಲೆರಡು ಸ್ಥಾನ ಗಳಿಸಿದ ತಂಡಗಳು ಸೆಮಿಫೈನಲ್ಸ್ ಹಂತಕ್ಕೆ ಮುನ್ನಡೆಯುವವು. ಸೆಮಿಫೈನಲ್ಸ್ ಗೆದ್ದ ತಂಡಗಳು ಫೈನಲ್‌ ಪಂದ್ಯವನ್ನಾಡುವವು. ವರ್ಣಭೇದ ನೀತಿ ಅಂತ್ಯಗೊಂಡು ದಕ್ಷಿಣ ಆಫ್ರಿಕಾ ತಂಡವು ೧೯೯೨ರಲ್ಲಿ ವಾಪಸಾಯಿತು. ಆ ವರ್ಷದ ಪಂದ್ಯಾವಳಿಯ ಗುಂಪು ಹಂತದಲ್ಲಿ, ಒಂಬತ್ತು ತಂಡಗಳು ಪರಸ್ಪರ ಒಮ್ಮೆ ಸ್ಪರ್ಧಿಸಿದವು. ಮೊದಲ ಶ್ರೇಣಿಯ ನಾಲ್ಕು ತಂಡಗಳು ಸೆಮಿಫೈನಲ್ಸ್ ಪ್ರವೇಶಿಸಿದವು. ಪಂದ್ಯಾವಳಿಯು ೧೯೯೬ರಲ್ಲಿ ಇನ್ನಷ್ಟು ವಿಸ್ತರಿಸಿತು. ಎರಡು ಗುಂಪುಗಳಿದ್ದು, ಪ್ರತಿ ಗುಂಪಿನಲ್ಲಿ ತಲಾ ಆರು ತಂಡಗಳಿದ್ದವು. ಪ್ರತಿ ಗುಂಪಿನಿಂದ ಮೊದಲ ನಾಲ್ಕು ತಂಡಗಳು ಕ್ವಾರ್ಟರ್‌-ಫೈನಲ್‌ ಮತ್ತು ಅಲ್ಲಿಂದ ಸೆಮಿಫೈನಲ್‌ ಹಂತಕ್ಕೆ ಮುನ್ನಡೆದವು.
ಇದಾದ ಮೇಲೆ ೧೯೯೯ ಮತ್ತು ೨೦೦೩ ಕ್ರಿಕೆಟ್‌ ವಿಶ್ವಕಪ್‌ ಪಂದ್ಯಾವಳಿಗಾಗಿ ಹೊಸ ರೂಪರೇಖೆ ರಚಿಸಲಾಯಿತು. ತಂಡಗಳನ್ನು ಎರಡು ಗುಂಫುಗಳನ್ನಾಗಿ ವಿಂಗಡಿಸಲಾಯಿತು. ಪ್ರತಿ ಗುಂಪಿನಿಂದ ಮೊದಲ ಮೂರು ತಂಡಗಳು ಸೂಪರ್‌ ೬  ‌ ಹಂತಕ್ಕೆ ಮುನ್ನಡೆದವು. "ಸೂಪರ್‌ ೬"ತಂಡಗಳು ಇನ್ನೊಂದು ಗುಂಪಿನಿಂದ ಮುನ್ನಡೆದ ತಂಡಗಳ ವಿರುದ್ಧ ಆಡಿದವು. ಸೂಪರ್‌ ಸಿಕ್ಸ್‌ ಹಂತಕ್ಕೆ ಮುನ್ನಡೆದ ತಂಡಗಳು, ತಮ್ಮೊಂದಿಗೆ ಮುನ್ನಡೆದ ಇತರೆ ತಂಡಗಳ ವಿರುದ್ಧ ಗೆಲುವಿನ ಅಂಕಗಳನ್ನು ಸೇರಿಸಿಕೊಳ್ಳುತ್ತಿದ್ದವು. ಗುಂಪು ಹಂತಗಳಲ್ಲಿ ಚೆನ್ನಾಗಿ ಆಡಿ ಗೆಲುವು ಸಾಧಿಸಲು ಇದು ಒಂದು ರೀತಿಯ ಪ್ರೋತ್ಸಾಹದ ಕ್ರಮವಾಗಿದೆ. "ಸೂಪರ್‌ ೬"ಹಂತದ ಅಂತ್ಯದಲ್ಲಿ ಮೊದಲ ನಾಲ್ಕು ಸ್ಥಾನ ಪಡೆದ ತಂಡಗಳು ಸೆಮಿಫೈನಲ್ಸ್‌ ಹಂತಕ್ಕೆ ಮುನ್ನಡೆದವು. ಇದರಲ್ಲಿ ಜಯಗಳಿಸಿದ ತಂಡಗಳು ಫೈನಲ್ ಪಂದ್ಯವನ್ನಾಡಿದವು.
ಆಗ ೨೦೦೭ರ ಕ್ರಿಕೆಟ್‌ ವಿಶ್ವಕಪ್‌ ಪಂದ್ಯಾವಳಿಯಲ್ಲಿ ೧೬ ತಂಡಗಳಿದ್ದವು.ಅದರಲ್ಲಿ ಅಂತಿಮ ರಚನಾ ವಿಧಾನವನ್ನು ಬಳಸಲಾಗಿತ್ತು.ಅಲ್ಲದೇ ನಾಲ್ಕು ಗುಂಪುಗಳಿದ್ದು, ಪ್ರತಿಯೊಂದು ಗುಂಪಿನಲ್ಲಿ ತಲಾ ನಾಲ್ಕು ತಂಡಗಳಿದ್ದವು. ಪ್ರತಿಯೊಂದು ಗುಂಪಿನಲ್ಲೂ ತಂಡಗಳು ರೌಂಡ್‌ ರಾಬಿನ್‌ ರೂಪರೇಖೆಯಂತೆ ಪರಸ್ಪರ ಸ್ಪರ್ಧಿಸಿದವು. ಗೆಲುವಿಗಾಗಿ ಪೂರ್ಣ ಅಂಕಗಳು ಹಾಗೂ ಟೈ ಆದಲ್ಲಿ ಅರ್ಧಾಂಕಗಳು ಲಭಿಸುವವು. ಪ್ರತಿಯೊಂದು ಗುಂಪಿನಲ್ಲಿ ಮೊದಲ ಎರಡು ತಂಡಗಳು "ಸೂಪರ್‌ ೮" ‌ ಹಂತಕ್ಕೆ ಮುನ್ನಡೆದವು. "ಸೂಪರ್‌ ೮"ತಂಡಗಳು ಇತರೆ ವಿಭಿನ್ನ ಗುಂಫುಗಳಿಂದ ಮುನ್ನಡೆದ ಇತರೆ ಆರು ತಂಡಗಳ ವಿರುದ್ಧ ಸ್ಪರ್ಧಿಸುವವು. ಗುಂಪಿನ ಹಂತದಂತೆಯೇ ತಂಡಗಳು ಅಂಕ ಗಳಿಸಿದವು, ಆದರೆ, ತಮ್ಮದೇ ಗುಂಪಿನಿಂದ "ಸೂಪರ್‌ ೮"ಹಂತಕ್ಕೆ ಮುನ್ನಡೆದ ಇತರೆ ತಂಡದ ವಿರುದ್ಧ ಗೆಲುವಿನಿಂದ ಸಂಪಾದಿಸಿದ ಅಂಕವನ್ನು ಮುಂದೆ ಒಯ್ದವು. 'ಸೂಪರ್‌ ೮'ಹಂತದ ಅಂತ್ಯದಲ್ಲಿ ಮೊದಲ ನಾಲ್ಕು ತಂಡಗಳು ಸೆಮಿಫೈನಲ್ಸ್‌ ಪ್ರವೇಶಿಸಿದವು. ಸೆಮಿಫೈನಲ್‌ ಪಂದ್ಯದಲ್ಲಿ ಜಯಗಳಿಸಿದ ತಂಡಗಳು ಫೈನಲ್‌ ಪಂದ್ಯವನ್ನಾಡುವವು.
ಐಸಿಸಿ ಆಂಗೀಕರಿಸಿದ ಸದ್ಯದ ರೂಪರೇಖೆಯನ್ನು ೨೦೧೧ರ ಕ್ರಿಕೆಟ್‌ ವಿಶ್ವಕಪ್‌ನಲ್ಲಿ ಬಳಸಲಾಗಿದ್ದು, ೧೪ ತಂಡಗಳನ್ನೊಳಗೊಂಡಿದೆ. ಪ್ರತಿಯೊಂದು ಗುಂಪಿನಲ್ಲೂ, ತಂಡಗಳು ರೌಂಡ್‌-ರಾಬಿನ್‌ ರೂಪರೇಖೆಯನ್ವಯ ಸ್ಪರ್ಧಿಸುತ್ತವೆ. ಪ್ರತಿಯೊಂದು ಗುಂಪಿನಲ್ಲಿ ಮೊದಲ ನಾಲ್ಕು ಸ್ಥಾನ ಗಳಿಸಿದ ತಂಡಗಳು ನಾಕೌಟ್‌ ಹಂತಕ್ಕೆ ಮುನ್ನಡೆದು, ಕ್ವಾರ್ಟರ್‌-ಫೈನಲ್ಸ್ ಹಂತದಲ್ಲಿ ಸ್ಪರ್ಧಿಸುತ್ತವೆ. ಕ್ವಾರ್ಟರ್‌ಫೈನಲ್ಸ್ ಪಂದ್ಯಗಳಲ್ಲಿ ಜಯಗಳಿಸಿದ ತಂಡಗಳು ಸೆಮಿಫೈನಲ್ಸ್ ತಲುಪುತ್ತವೆ. ಸೆಮಿಫೈನಲ್‌ ವಿಜೇತ ತಂಡಗಳು ಫೈನಲ್‌ ಪಂದ್ಯದಲ್ಲಿ ಸ್ಪರ್ಧಿಸುತ್ತವೆ.
ಪ್ರಶಸ್ತಿ,ಪಾರಿತೋಷಕ(ಟ್ರೊಫಿ)
ಕ್ರಿಕೆಟ್‌ ವಿಶ್ವಕಪ್‌ ಫೈನಲ್ಸ್ ನಲ್ಲಿ ವಿಜೇತ ತಂಡಕ್ಕೆ ಐಸಿಸಿ ಕ್ರಿಕೆಟ್‌ ವಿಶ್ವಕಪ್‌ ಟ್ರೊಫಿ ಪ್ರದಾನ ಮಾಡಲಾಗುವುದು. ಸದ್ಯದ ಟ್ರೊಫಿಯನ್ನು ೧೯೯೯ ಪಂದ್ಯಾವಳಿಗಾಗಿ ವಿನ್ಯಾಸ ಮಾಡಲಾಗಿತ್ತು. ಪಂದ್ಯಾವಳಿಯ ಇತಿಹಾಸದಲ್ಲಿ ಇದು ಮೊದಲ ಖಾಯಂ ಪ್ರಶಸ್ತಿಯಾಯಿತು. ಇದಕ್ಕೆ ಮುಂಚೆ, ಪ್ರತಿ ವಿಶ್ವಕಪ್‌ ಪಂದ್ಯಾವಳಿಗೂ ವಿಭಿನ್ನ ಟ್ರೊಫಿಗಳನ್ನು ವಿನ್ಯಾಸಗೊಳಿಸಲಾಗುತ್ತಿತ್ತು. ಗರಾರ್ಡ್‌ ಅಂಡ್ ಕಂಪೆನಿಯ ಕುಶಲಕರ್ಮಿಗಳ ತಂಡವು ಲಂಡನ್‌ನಲ್ಲಿ ಎರಡು ತಿಂಗಳ ಕಾಲ ವಿಶ್ವಕಪ್‌ ಟ್ರೊಫಿಯ ವಿನ್ಯಾಸಗೊಳಿಸುವ ಕಾರ್ಯ ನಡೆಸಿತು.
ಸದ್ಯದ ಟ್ರೊಫಿಯನ್ನು ಬೆಳ್ಳಿ ಮತ್ತು ಚಿನ್ನದ ಮಿಶ್ರಣದಿಂದ ತಯಾರಿಸಲಾಗಿದ್ದು, ಇದರಲ್ಲಿ ಚಿನ್ನದ ಭೂಗೋಳವನ್ನು ಹೊತ್ತ ಮೂರು ರಜತ ಸ್ತಂಭಗಳ ನಿರೂಪಣೆಯಿದೆ. ಸ್ಟಂಪ್‌ಗಳು ಮತ್ತು ಬೇಯ್ಲ್‌ಗಳ ಆಕಾರ ಹೊಂದಿರುವ ಈ ಸ್ತಂಭಗಳು ಕ್ರಿಕೆಟ್‌ನ ಮೂರು ಮೂಲಭೂತ ಅಂಶಗಳಾದ ಬ್ಯಾಟಿಂಗ್‌, ಬೌಲಿಂಗ್‌ ಮತ್ತು ಫೀಲ್ಡಿಂಗ್‌ಗಳನ್ನು ಪ್ರತಿನಿಧಿಸುತ್ತವೆ. ಭೂಗೋಳಾಕಾರವು ಕ್ರಿಕೆಟ್‌ ಚೆಂಡನ್ನು ಪ್ರತಿನಿಧಿಸುತ್ತದೆ. ಎಲ್ಲಾ ಮುಖಗಳೂ ಸರ್ವಸಮನಾಗಿರುವಂತೆ ಈ ಟ್ರೊಫಿಯನ್ನು ವಿನ್ಯಾಸಗೊಳಿಸಲಾಗಿದೆ. ಇದರಿಂದಾಗಿ, ಈ ಟ್ರೊಫಿಯನ್ನು ಯಾವುದೇ ಕೋನದಿಂದಲೂ ಸಹ ಗುರುತಿಸಬಹುದಾಗಿದೆ. ಇದು ೬೦ ಸೆಂಟಿಮೀಟರ್ ಎತ್ತರವಿದ್ದು, ಸುಮಾರು ೧೧ ಕಿಲೋಗ್ರಾಮ್‌ಗಳಷ್ಟು ತೂಗುತ್ತದೆ. ಟ್ರೊಫಿಯ ಪಾದದಲ್ಲಿ ಹಿಂದಿನ ವಿಜೇತ ತಂಡದ ಸದಸ್ಯರ ಹೆಸರುಗಳನ್ನು ಕೆತ್ತಲಾಗಿದ್ದು, ಒಟ್ಟು ಇಪ್ಪತ್ತು ಹೆಸರುಗಳ ಕೆತ್ತನೆಗಳಿಗೆ ಸ್ಥಳಾವಕಾಶವಿದೆ.
ಮೂಲ ಟ್ರೊಫಿ ಐಸಿಸಿಯಲ್ಲೇ ಇರುವುದು. ಕೇವಲ ಆಟಗಾರರ ಹೆಸರುಗಳ ಕೆತ್ತನೆಗಳ ಮೂಲಕ ಭಿನ್ನವಾಗಿರುವ ತದ್ರೂಪಿ ಟ್ರೊಫಿಯನ್ನು ವಿಜೇತ ತಂಡವು ಕಾಯಂ ಆಗಿ ಇಟ್ಟುಕೊಳ್ಳುತ್ತದೆ.
ಮಾಧ್ಯಮಗಳ ಮೂಲಕ ಪ್ರಸಾರಕಾರ್ಯ
thumb|right|65px|ಮೆಲ್ಲೊ
ಈ ಪಂದ್ಯಾವಳಿಯು ವಿಶ್ವದ ಮೂರನೆಯ ಅತಿದೊಡ್ಡ ಪಂದ್ಯಾವಳಿಯಾಗಿದೆ. ಕೇವಲ ಫಿಫಾ ವಿಶ್ವಕಪ್‌ ಫುಟ್ಬಾಲ್‌ ಮತ್ತು ಬೇಸಿಗೆಯ ಒಲಿಂಪಿಕ್ಸ್‌ ಕ್ರೀಡಾವಳಿಗಳು ಕ್ರಿಕೆಟ್‌ ವಿಶ್ವಕಪ್‌ಗಿಂತಲೂ ಹೆಚ್ಚು ವೀಕ್ಷಿತ ಕ್ರೀಡೆಗಳಾಗಿವೆ. ಕ್ರಿಕೆಟ್‌ ವಿಶ್ವಕಪ್‌ ಪಂದ್ಯಾವಳಿ ಸುಮಾರು ೨೦೦ಕ್ಕೂ ಹೆಚ್ಚು ದೇಶಗಳಲ್ಲಿ ದೂರದರ್ಶನ ಪ್ರಸಾರಕಂಡಿದೆ. ಸುಮಾರೂ ೨.೨ ಶತಕೋಟಿ ದೂರದರ್ಶನ ವೀಕ್ಷಕರನ್ನೂ ಆಕರ್ಷಿಸಿದೆ. ಆಯೋಜಿತ ೨೦೧೧ ಮತ್ತು ೨೦೧೫ರಲ್ಲಿನ ವಿಶ್ವಕಪ್‌ ಕ್ರಿಕೆಟ್‌ ಪಂದ್ಯಾವಳಿಗಳ ದೂರದರ್ಶನ ಪ್ರಸಾರ ಹಕ್ಕುಗಳನ್ನು ಸುಮಾರು US$೧.೧ಶತಕೋಟಿಗೂ ಹೆಚ್ಚು ಅಮೆರಿಕನ್ ಡಾಲರ್‌ಗಳಿಗೆ ಮಾರಾಟ ಮಾಡಲಾಯಿತು.ಅದರೊಂದಿಗೆ ಪ್ರಾಯೋಜಿಸುವ ಹಕ್ಕುಗಳನ್ನು ಇನ್ನೂ ೫೦೦ ಶತಕೋಟಿ ಅಮೆರಿಕನ್‌ ಡಾಲರ್‌ಗಳಿಗೆ ಮಾರಾಟ ಮಾಡಲಾಯಿತು. ಆಗ ೨೦೦೩ ಕ್ರಿಕೆಟ್ ವಿಶ್ವಕಪ್‌ ಪಂದ್ಯಗಳನ್ನು ೬೨೬,೮೪೫ ಜನರು ವೀಕ್ಷಿಸಿದರು. ಅಲ್ಲದೇ ೨೦೦೭ ಕ್ರಿಕೆಟ್‌ ವಿಶ್ವಕಪ್‌ ಪಂದ್ಯಗಳಿಗಾಗಿ ಸುಮಾರು ೬೭೨,೦೦೦ಕ್ಕಿಂತಲೂ ಅಧಿಕ ಟಿಕೆಟ್‌ಗಳು ಮಾರಾಟವಾದವು. ಕ್ರಿಕೆಟ್‌ ವಿಶ್ವಕಪ್‌ ಇತಿಹಾಸದಲ್ಲಿ ಇದು ಅತಿಹೆಚ್ಚು ಟಿಕೆಟ್‌ ಮೂಲದಿಂದ ಬಂದ ಆದಾಯವೆನಿಸಿತು.
ಆನಂತರದ ವಿಶ್ವಕಪ್‌ ಪಂದ್ಯಾವಳಿಗಳು ಮಾಧ್ಯಮದ ಬಹಳಷ್ಟು ಗಮನ ಸೆಳೆದಿವೆ. ಏಕದಿನ ಅಂತರರಾಷ್ಟ್ರೀಯ ಕ್ರಿಕೆಟ್‌ ಪಂದ್ಯವು ಬಹಳಷ್ಟು ಸ್ಥಾನಮಾನ ಗಳಿಸಿದೆ. ದಕ್ಷಿಣ ಆಫ್ರಿಕಾ ಆತಿಥ್ಯ ವಹಿಸಿದ ೨೦೦೩ ಕ್ರಿಕೆಟ್‌ ವಿಶ್ವಕಪ್‌ನಲ್ಲಿ ಮೊದಲ ಬಾರಿಗೆ ಲಾಂಛನವನ್ನೊಳಗೊಂಡಿತ್ತು -ಅದು ಕಣ್ಣುಕೋರೈಸುವ, ಡ್ಯಾಝ್ಲರ್ ‌ ಎಂಬ ಝೀಬ್ರಾ ಆಗಿತ್ತು. ಮೆಲ್ಲೊ ಹೆಸರಿನ ಕಿತ್ತಲೆ ಬಣ್ಣದ ರಕೂನ್‌ನಂತಹ ಪ್ರಾಣಿ ೨೦೦೭ ಕ್ರಿಕೆಟ್‌ ವಿಶ್ವಕಪ್‌ ಪಂದ್ಯಾವಳಿಯ ಲಾಂಛನವಾಗಿತ್ತು.
ಆತಿಥ್ಯ ವಹಿಸುವ ರಾಷ್ಟ್ರಗಳ ಆಯ್ಕೆ
thumb|ದಕ್ಷಿಣ ಆಫ್ರಿಕಾದ ಸಿವಿಕ್‌ ಸೆಂಟರ್‌ನಲ್ಲಿ 2003 ಕ್ರಿಕೆಟ್‌ ವಿಶ್ವಕಪ್‌ಗೆ ಸ್ವಾಗತ ಕ್ರಿಕೆಟ್‌ ವಿಶ್ವಕಪ್‌ ಆಯೋಜಿಸಲು ಆಸಕ್ತಿ ವಹಿಸಿದ ರಾಷ್ಟ್ರಗಳು ಸಲ್ಲಿಸಿದ ಬಿಡ್‌ಗಳನ್ನು ಪರಿಶೀಲಿಸಿದ ನಂತರ, ಅಂತರರಾಷ್ಟ್ರೀಯ ಕ್ರಿಕೆಟ್‌ ಪರಿಷತ್‌ನ ಕಾರ್ಯಕಾರಿ ಸಮಿತಿಯು ಪಂದ್ಯಾವಳಿಯ ಆತಿಥ್ಯ ವಹಿಸುವ ರಾಷ್ಟ್ರಗಳಿಗಾಗಿ ಮತದಾನ ನಡೆಸುತ್ತದೆ.
ಈ ಪಂದ್ಯಾವಳಿಗಳಲ್ಲಿ ಹಲವನ್ನು ಒಂದೇ ಭೌಗೋಳಿಕ ವಲಯದ ರಾಷ್ಟ್ರಗಳಲ್ಲಿ ಜಂಟಿಯಾಗಿ ಆಯೋಜಿಸಲಾಗಿತ್ತು. ಉದಾಹರಣೆಗೆ, ೧೯೮೭ ಮತ್ತು ೧೯೯೬ರಲ್ಲಿ ದಕ್ಷಿಣ ಏಷ್ಯಾ, ಹಾಗೇಯೇ ೧೯೯೨ರಲ್ಲಿ ಆಸ್ಟ್ರೇಲಿಯಾ ಮತ್ತು ನ್ಯೂಜೀಲೆಂಡ್‌, ನಂತರ ೨೦೦೩ರಲ್ಲಿ ಆಫ್ರಿಕಾ ಖಂಡದ ದಕ್ಷಿಣ ಭಾಗ ಹಾಗೂ ೨೦೦೭ರಲ್ಲಿ ವೆಸ್ಟ್‌ ಇಂಡೀಸ್‌ನಲ್ಲಿ ನಡೆಸಲಾಯಿತು. ಕ್ರಿಕೆಟ್‌ ವಿಶ್ವಕಪ್ ಪಂದ್ಯಾವಳಿ ೨೦೧೧, ಭಾರತ, ಶ್ರೀಲಂಕಾ ಮತ್ತು ಬಾಂಗ್ಲಾದೇಶ ರಾಷ್ಟ್ರಗಳಲ್ಲಿ ಜಂಟಿಯಾಗಿ ಅಯೋಜಿತವಾಗಲಿದೆ. ಮುಂಬರುವ ಈ ವಿಶ್ವಕಪ್‌ ಪಂದ್ಯಾವಳಿ ಪಾಕಿಸ್ತಾನದಲ್ಲಿಯೂ ಸಹ ಆಯೋಜಿತವಾಗಬೇಕಿತ್ತು. ಆದರೆ, ೨೦೦೯ರ ಮಾರ್ಚ್‌ ೩ರಂದು ಲಾಹೋರಿನಲ್ಲಿ ಶ್ರೀಲಂಕಾ ಕ್ರಿಕೆಟ್‌ ತಂಡ ಪ್ರಯಾಣಿಸುತ್ತಿದ್ದ ಬಸ್‌ ಮೇಲೆ ಆತಂಕವಾದಿಗಳು ಹಲ್ಲೆ ನಡೆಸಿದ ಪ್ರಸಂಗ ನಡೆದಿತ್ತು.ಹೀಗಾಗಿ ಪಾಕಿಸ್ತಾನದ ಭದ್ರತಾ ವ್ಯವಸ್ಥೆಯಲ್ಲಿ ವ್ಯಾಪಕ ಅವಿಶ್ವಾಸ ಮೂಡಿತು. ಇದರಿಂದಾಗಿ, ಐಸಿಸಿ ಕಾರ್ಯಕಾರಿ ಮಂಡಳಿಯು, ಪಾಕಿಸ್ತಾನದಲ್ಲಿ ನಿಗದಿಯಾಗಿದ್ದ ಒಂದು ಸೆಮಿಫೈನಲ್‌ ಪಂದ್ಯವೂ ಸೇರಿದಂತೆ, ೧೪ ಪಂದ್ಯಗಳನ್ನು ಉಳಿದ ಮೂರು ದೇಶಗಳಿಗೆ ಮರುಹಂಚಿಕೆ ಮಾಡಿತು. ಕ್ರಿಕೆಟ್‌ ವಿಶ್ವಕಪ್‌ ಪಂದ್ಯಾವಳಿಯ ೨೦೧೧ರ ಫೈನಲ್‌ ಪಂದ್ಯವು ಮುಂಬಯಿಯ ವಾಂಖೆಡೆ ಕ್ರೀಡಾಂಗಣದಲ್ಲಿ ನಡೆಯಲಿದೆ. ಇತ್ತೀಚೆಗೆ ಟೆಸ್ಟ್ ಸ್ಥಾನಮಾನ ಗಳಿಸಿದ ಬಾಂಗ್ಲಾದೇಶ ಹೊರತುಪಡಿಸಿ, ಟೆಸ್ಟ್‌ ಕ್ರಿಕೆಟ್‌ ಆಡುವ ಪ್ರತಿಯೊಂದು ರಾಷ್ಟ್ರವೂ, ಇದುವರೆಗೆ ಕನಿಷ್ಠಪಕ್ಷ ಒಮ್ಮೆಯಾದರೂ ವಿಶ್ವಕಪ್‌ ಕ್ರಿಕೆಟ್‌ ಪಂದ್ಯಾವಳಿಯನ್ನು ಆಯೋಜಿಸಿದೆ ಅಥವಾ ಜಂಟಿಯಾಗಿ ಆಯೋಜಿಸಿದೆ.
ತಂಡಗಳ ಪ್ರದರ್ಶನ
thumb|right|ಕ್ರಿಕೆಟ್‌ ವಿಶ್ವಕಪ್‌ನಲ್ಲಿ ಪ್ರತಿ ರಾಷ್ಟ್ರದ ಐತಿಹಾಸಿಕ ಸಾಧನೆಯನ್ನು ದಾಖಲಿಸಿರುವ ನಕ್ಷೆ.|link=Special:FilePath/CWCHistoricalPerformance.png
ಕ್ರಿಕೆಟ್‌ ವಿಶ್ವಕಪ್‌ ಪಂದ್ಯಾವಳಿಯ ೧೯೯೬ರ ಫೈನಲ್‌ ಪಂದ್ಯ ಪಾಕಿಸ್ತಾನದ ಲಾಹೋರ್‌ನಲ್ಲಿ ನಡೆದರೂ ಸಹ, ಸಹ-ಆತಿಥ್ಯ ವಹಿಸಿದ ಶ್ರೀಲಂಕಾ, ವಿಶ್ವಕಪ್‌ ವಿಜಯಿಯಾದ ಏಕೈಕ ಅತಿಥೇಯ ಎನಿಸಿಕೊಂಡಿತು. ಕ್ರಿಕೆಟ್‌ ವಿಶ್ವಕಪ್‌ ಫೈನಲ್‌ ತಲುಪಿದ ಇಂಗ್ಲೆಂಡ್‌ ಒಂದೇ ೧೯೭೯ರಲ್ಲಿ ಏಕೈಕ ಆತಿಥೇಯವಾಗಿತ್ತು. ಕ್ರಿಕೆಟ್ ವಿಶ್ವಕಪ್‌ ಪಂದ್ಯಾವಳಿಯ ಸಹ-ಆತಿಥ್ಯ ವಹಿಸಿ, ತಮ್ಮ ಪಾಲಿಗೆ ಅತ್ಯುತ್ತಮ ಪ್ರದರ್ಶನ ನೀಡಿದ ರಾಷ್ಟ್ರಗಳೆಂದರೆ ನ್ಯೂಜೀಲೆಂಡ್‌ (೧೯೯೨, ಸೆಮಿಫೈನಲ್), ಜಿಂಬಾಬ್ವೆ (೨೦೦೩, ಸೂಪರ್‌ ಸಿಕ್ಸ್‌), ಕೀನ್ಯಾ (೨೦೦೩, ಸೆಮಿಫೈನಲ್). ‌ ಭಾರತ ಮತ್ತು ಪಾಕಿಸ್ತಾನ ಸಹ-ಆತಿಥ್ಯ ವಹಿಸಿದವಲ್ಲದೇ ಸೆಮಿಫೈನಲ್‌ವರೆಗೂ, ೧೯೮೭ರಲ್ಲಿ ಮುನ್ನಡೆದವು. ಆದರೆ, ಅನುಕ್ರಮವಾಗಿ ಇಂಗ್ಲೆಂಡ್‌ ಮತ್ತು ಆಸ್ಟ್ರೇಲಿಯಾ ವಿರುದ್ಧ ಹೀನಾಯ ಸೋಲುಂಡವು.
ವ್ಯಕ್ತಿಗತ ಪ್ರಶಸ್ತಿಗಳು
ವಿಶ್ವಕಪ್‌ ಫೈನಲ್ಸ್ ಪಂದ್ಯದ ನಂತರ ಒಬ್ಬ ಆಟಗಾರರಿಗೆ ಪಂದ್ಯಾವಳಿಯ ಪುರುಷೋತ್ತಮ ಪ್ರಶಸ್ತಿಯನ್ನು ೧೯೯೨ರಿಂದಲೂ ನೀಡಲಾಗುತ್ತಿದೆ:
ಮುಂಚೆ, ಪಂದ್ಯಾವಳಿಯ ಮಟ್ಟದಲ್ಲಿ ಯಾವುದೇ ಪ್ರಶಸ್ತಿಯಿರಲಿಲ್ಲ, ಆದರೂ, ಪ್ರತಿಯೊಂದು ಪಂದ್ಯದಲ್ಲಿ ಶ್ರೇಷ್ಠ ಸಾಧನೆಗಾಗಿ ಆ ಕ್ರಿಕೆಟಿಗರಿಗೆ ಪಂದ್ಯದ ಪುರುಷೋತ್ತಮ ಪ್ರಶಸ್ತಿ ನೀಡಲಾಗುತ್ತಿತ್ತು. ಫೈನಲ್‌ ಪಂದ್ಯದಲ್ಲಿ, ಪಂದ್ಯ ಪುರುಷೋತ್ತಮನೆನಿಸಿಕೊಳ್ಳುವುದು ಬಹಳಷ್ಟು ತಾರ್ಕಿಕವಾಗಿ ಗಮನಾರ್ಹ, ಏಕೆಂದರೆ, ಈ ಆಟಗಾರ ವಿಶ್ವಕಪ್‌ ಪಂದ್ಯಾವಳಿಯ ಫೈನಲ್‌ನಲ್ಲಿ ಅತಿಮಹತ್ತರ ಪಾತ್ರವಹಿಸಿರುವರು. ಈವರೆಗೆ, ಈ ಪ್ರಶಸ್ತಿಯು ಯಾವಾಗಲೂ ವಿಜಯಿಯಾದ ತಂಡದ ಸದಸ್ಯನ ಪಾಲಾಗಿದೆ. ಪಂದ್ಯಾವಳಿಗಳಲ್ಲಿ ಫೈನಲ್‌ ಪಂದ್ಯ ಪುರುಷೋತ್ತಮರ ಹೆಸರುಗಳು ಕೆಳಕಂಡಂತಿವೆ:
ವ್ಯಕ್ತಿಗತ ಮತ್ತು ತಂಡದ ಪ್ರಮುಖ ದಾಖಲೆಗಳು
right|thumb|ವಿಶ್ವಕಪ್‌ ಇತಿಹಾಸದಲ್ಲಿ ರನ್‌ ಗಳಿಕೆಯಲ್ಲಿ ಅಗ್ರಸ್ಥಾನದಲ್ಲಿರುವ ಸಚಿನ್‌ ತೆಂಡೂಲ್ಕರ್‌.
ಇತರೆ ಕೊಂಡಿಗಳು
ವರ್ಗ:ಕ್ರಿಕೆಟ್ ವಿಶ್ವ ಕಪ್‌ ವರ್ಗ:ವಿಶ್ವ ಚಾಂಪಿಯನ್ಷಿಪ್‌ಗಳು ವರ್ಗ:1975ರಲ್ಲಿ ಸ್ಥಾಪಿಸಿ ಪುನರಾವರ್ತಿಸುವ ಕ್ರೀಡಾಕೂಟಗಳು ವರ್ಗ:ಅಂತರರಾಷ್ಟ್ರೀಯ ಕ್ರಿಕೆಟ್‌ ಪರಿಷತ್‌ ಆಯೋಜಿಸುವ ಕ್ರಿಕೆಟ್‌ ಪಂದ್ಯಾವಳಿಗಳು ವರ್ಗ:ಕ್ರಿಕೆಟ್
ರುದರ್ಫೋರ್ಡಿಯಮ್
ರುದರ್ಫೋರ್ಡಿಯಮ್ ಒಂದು ಸಂಕ್ರಮಣ ಲೋಹ ಮೂಲಧಾತು. ಇದು ಅಸ್ಥಿರವಾಗಿರುವುದರಿಂದ ನೈಸರ್ಗಿಕವಾಗಿ ಇದು ದೊರೆಯುವುದಿಲ್ಲ. ಇದನ್ನು ೧೯೬೬ರಲ್ಲಿ ರಷ್ಯಾದ ವಿಜ್ಞಾನಿಗಳು ಮೊದಲು ಸಂಯೋಜಿಸಿದರು. ಇದೊಂದು ವಿಕಿರಣಶೀಲ ಧಾತು.
ವರ್ಗ:ಸಂಯೋಜಿತ ಧಾತುಗಳು ವರ್ಗ:ವಿಕಿರಣಶೀಲ ಮೂಲಧಾತುಗಳು ವರ್ಗ:ಸಂಕ್ರಮಣ ಧಾತುಗಳು ವರ್ಗ:ಮೂಲಧಾತುಗಳು
ಟೆಲ್ಲುರಿಯಮ್
ಟೆಲ್ಲುರಿಯಮ್ ಒಂದು ಲೋಹಾಭ ಮೂಲಧಾತು. ಇದು ಸುಲಭವಾಗಿ ಒಡೆಯುವ, ಬೆಳ್ಳಗಿನ ಧಾತು. ಇದನ್ನು ಪ್ರಮುಖವಾಗಿ ಅರೆವಿದ್ಯುದ್ವಾಹಕಗಳಲ್ಲಿ ಬಳಸಲಾಗುತ್ತದೆ. ಮಿಶ್ರಲೋಹಗಳ ತಯಾರಿಕೆ ಇದರ ಇನ್ನೊಂದು ಉಪಯೋಗ. ಇದನ್ನು ಹಂಗೆರಿಯ ಫ್ರಾನ್ಜ್-ಜೊಸೆಫ್ ಮ್ಯುಲರ್ ವಾನ್ ರೈಕೆನ್‍ಸ್ಟೈನ್ ಎಂಬಾತ ೧೭೮೨ರಲ್ಲಿ ಪರಿಶೋಧಿಸಿದನು. ಇದರ ಹೆಸರು ಲ್ಯಾಟಿನ್ ಭಾಷೆಯಲ್ಲಿ ಭೂಮಿ ಎಂಬ ಅರ್ಥ ಕೊಡುವ "ಟೆಲ್ಲಸ್" ಪದದಿಂದ ಬಂದಿದೆ.
ವರ್ಗ:ಲೋಹಾಭಗಳು ವರ್ಗ:ಮೂಲಧಾತುಗಳು
ಪುಲಿಗೆರೆ ಸೋಮನಾಥ
ಪುಲಿಗೆರೆ ಸೋಮನಾಥ ( ಕ್ರಿ.ಶ. ೧೨೯೯) - ಹಳಗನ್ನಡದ ಕವಿಗಳಲ್ಲೊಬ್ಬನು. ಹೊಯ್ಸಳ ರಾಜಾಶ್ರಯದಲ್ಲಿದ್ದನು.
ಜನನ ಸ್ಥಳ
ಸೋಮನಾಥನು ಗದಗ ಜಿಲ್ಲೆಯ ಲಕ್ಷ್ಮೇಶ್ವರ ತಾಲೂಕಿನ ಪುಲಿಗೆರೆಯವನು(ಈಗಿನ ಲಕ್ಶ್ಹ್ಮೇಶ್ವರ). ಪುಲಿಗೆರೆಯ ಸೋಮನಾಥ ಎಂದೇ ಪ್ರಸಿದ್ಧಿ. ಕನ್ನಡ, ಸಂಸ್ಕೃತ ಭಾಷಾಪಂಡಿತನಾದ ಈತನ ಅಂಕಿತ ಹರಹರಾ ಶ್ರೀ ಚೆನ್ನಸೋಮೇಶ್ವರಾ. ಸೋಮೇಶ್ವರ ಶತಕವನ್ನು ವೃತ್ತಛಂದಸ್ಸಿನಲ್ಲಿಯೂ ರಚಿಸಿದ್ದಾನೆ. :ಕೆಲವಂ ಬಲ್ಲವರಿಂದ ಕಲ್ತು ಕೆಲವಂ ಶಾಸ್ತ್ರಂಗಳಂ ಕೇಳುತಂ.
ನೋಡಿ
ವರ್ಗ:ಕವಿಗಳು ವರ್ಗ:ಹಳಗನ್ನಡ ಕವಿಗಳು ವರ್ಗ: ಕರ್ನಾಟಕದ ಪ್ರಸಿದ್ಧ ವ್ಯಕ್ತಿಗಳು
ಸೌರಭ್ ಕಾಲಿಯಾ
ಸೌರಭ್ ಕಾಲಿಯಾ(1976 – 1999) ಕಾರ್ಗಿಲ್ ಯುದ್ಧ ವೀರ. ಭಾರತದ ಸೇನೆಗಾಗಿ ಕಾರ್ಗಿಲ್ ಯುದ್ಧದಲ್ಲಿ ತನ್ನ ಪ್ರಾಣವನ್ನು ಒತ್ತೆಯಿಟ್ಟು ಹೋರಾಡಿದ್ದಾರೆ. ಇವರು ಮತ್ತು ಇವರೊಟ್ಟಿಗೆ ಐದು ಒಡನಾಡಿ ಸೈನಿಕರನ್ನು ಪಾಕಿಸ್ತಾನದವರು ಬಂಧಿಸಿದ್ದರು.
ಇವರು ೨೯ ಜೂನ್ ೧೯೭೬ರಂದು ಅಮೃತಸರದಲ್ಲಿ ವಿಜಯಾ ಮತ್ತು ಡಾ.ಎನ್.ಕೆ ಕಾಲಿಯಾ ಅವರಿಗೆ ಜನಿಸಿದರು.ಇವರ ವಿಧ್ಯಾಭ್ಯಾಸವನ್ನು ಡಿ.ಎ.ವಿ ಪಬ್ಲಿಕ್ ಶಾಲೆ ಪಾಲಂಪುರದಲ್ಲಿ ಮಾಡಿದರು. ಇವರು ಬಿಎಸ್ಸಿ ಪದವಿಯನ್ನು ಪಾಲಂಪುರದಲ್ಲಿ ಬಿಎಸ್ಸಿ ಮೆಡಿಕಲ್‍ನಲ್ಲಿ ಪಡೆದುಕೊಂಡರು. ಅವರು ೧೯೯೭ರಲ್ಲಿ ಪದವೀಧರರಾದರು. ೧೯೯೭ರಲ್ಲಿ ಡೆಹ್ರಾಡೂನ್‍ನ ಮಿಲಿಟರಿ ಅಕಾಡೆಮಿಗೆ ಸೇರಿದರು.
ಬಾಹ್ಯ ಸಂಪರ್ಕಗಳು
ವರ್ಗ:ಭಾರತೀಯ ಸೈನ್ಯ ವರ್ಗ:ಯೋಧರು
ಅವನೇ ಶ್ರೀಮನ್ನಾರಾಯಣ
ಅವನೇ ಶ್ರೀಮನ್ನಾರಾಯಣ ಸಚಿನ್ ರವಿಯವರ ನಿರ್ದೇಶನದಲ್ಲಿ ಬಿಡುಗಡೆಯಾದ ಕನ್ನಡ ಫ್ಯಾಂಟಸಿ ಹಾಗು ಸಾಹಸಭರಿತ ಚಲನಚಿತ್ರ. ಪುಷ್ಕರ್ ಮಲ್ಲಿಕಾರ್ಜುನಯ್ಯ ಹಾಗು ಎಚ್.ಕೆ ಪ್ರಕಾಶ್ ಈ ಚಿತ್ರವನ್ನು ನಿರ್ಮಾಣ ಮಾಡಿದ್ದಾರೆ. ಚಿತ್ರದ ಮುಖ್ಯ ಪಾತ್ರದಲ್ಲಿ ರಕ್ಷಿತ್ ಶೆಟ್ಟಿ ಹಾಗು ಸಾನ್ವಿ ಶ್ರೀವಾಸ್ತವ್ ಅವರು ಕಾಣಿಸಿಕೊಂಡಿದ್ದಾರೆ. ಮೂಲ ಭಾಷೆ ಕನ್ನಡದ ಜೊತೆಗೆ, ತೆಲುಗು, ತಮಿಳು, ಹಿಂದಿ, ಮಲಯಾಳಂ ಭಾಷೆಗಳಲ್ಲಿ ಈ ಸಿನಿಮಾ ಬಿಡುಗಡೆಯಾಗಿದೆ. ಆರಂಭದಲ್ಲಿ, ಚಿತ್ರತಂಡ ಈ ಚಿತ್ರವನ್ನು ಎಲ್ಲಾ ಬಾಷೆಗಳಲ್ಲಿ ಏಕಕಾಲದಲ್ಲಿ ೨೭ ಡಿಸೆಂಬರ್ ೨೦೧೯ ರಂದು ಬಿಡುಗಡೆ ಮಾಡಲು ಬಯಸಿದ್ದರು. ತದನಂತರ ಪೈರಸಿಯನ್ನು ತಡೆಗಟ್ಟಲು ಕೇವಲ ಕನ್ನಡ ಅವೃತ್ತಿಯನ್ನು ೨೭ರಂದು ಬಿಡುಗಡೆ ಮಾಡಲಾಗಿತ್ತು. ಹಾಗೆ ತೆಲುಗು ಭಾಷೆಯಲ್ಲಿ ಈ ಚಿತ್ರ ಜನವರಿ ೧, ೨೦೨೦ರಂದು ಬಿಡುಗಡೆಯಾಗಿದೆ. ತಮಿಳು ಮತ್ತು ಮಲಯಾಳಂ ಆವೃತ್ತಿಗಳು ಜನವರಿ ೩ರಂದು ಬಿಡುಗಡೆಯಾಗಿದೆ. ಹಿಂದಿಯಲ್ಲಿ ಜನವರಿ ೧೭ಕ್ಕೆ ಬಿಡುಗಡೆಯಾಗಲಿದೆ.
ಸಾರಾಂಶ
ಅಮರಾವತಿ ಎನ್ನುವ ಊರಿನ ರಹಸ್ಯ ತಿಳಿಯುವುದರಲ್ಲಿ ಹೊಸದಾಗಿ ನೇಮಕವಾದ ಪೊಲೀಸ್ ಅಧಿಕಾರಿ ನಾರಾಯಣ(ರಕ್ಷಿತ್ ಶೆಟ್ಟಿ),ಜಯರಾಮ ಹಾಗು ತುಕರಾಮ ಎನ್ನುವ ವ್ಯಕ್ತಿಗಳೊಡನೆ ಹೋರಾಡಿ ಸೋಲಿಸುತ್ತಾನೋ ಇಲ್ಲವೋ ಎನ್ನುವುದು ಈ ಚಿತ್ರದ ಸಾರಾಂಶ.
ತಯಾರಿಕೆ
ಅವನೇ ಶ್ರೀಮನ್ನಾರಾಯಣ ಸಚಿನ್ ರವಿಯವರ ಚೊಚ್ಚಲ ಚಿತ್ರ. ರಕ್ಷಿತ್ ಇದರಲ್ಲಿ ಬಿನ್ನ ಅವತಾರದಲ್ಲಿ ಕಾಣಿಸಿಕೊಂಡಿದ್ದಾರೆ. ಶಾನ್ವಿ ಮೊದಲನೆಯ ಬಾರಿ ಕನ್ನಡ ಚಿತ್ರಕ್ಕೆ ಕಂಠ ನೀಡಿದ್ದಾರೆ.ಈ ಚಿತ್ರದಲ್ಲಿ ಕಾರ್ಮ್ ಚಾವ್ಲ ಅವರ ಕ್ಯಾಮರ ಕೆಲಸವಿದೆ. ಚರಣ್ ರಾಜ್ ಸಂಗೀತ ಸಂಯೋಜನೆ ಅಜನೀಶ್ ಲೋಕನಾಥ್ ಹಿನ್ನಲೆ ಸಂಗೀತ ಈ ಸಿನಿಮಾಕ್ಕಿದೆ.
ಉಲ್ಲೇಖಗಳು
ವರ್ಗ:ಚಲನಚಿತ್ರ ವರ್ಗ:ವರ್ಷ-೨೦೧೯ ಕನ್ನಡಚಿತ್ರಗಳು ವರ್ಗ:ಕನ್ನಡ ಚಲನಚಿತ್ರಗಳು
ಮೌಲ್ಯ
ರಾಜಕೀಯ, ಸಾಂಸ್ಕೃತಿಕ, ಸಾಮಾಜಿಕ, ಧಾರ್ಮಿಕ ಮುಂತಾದ ಕ್ಷೇತ್ರಗಳಲ್ಲಿ ಮೌಲ್ಯವನ್ನು ಗುರುತಿಸುವಂತೆ ಅರ್ಥಶಾಸ್ತ್ರದಲ್ಲಿ ಮೌಲ್ಯವನ್ನು ಒಂದು ಮೂಲಭೂತ ಸಿದ್ಧಾಂತವಾಗಿ ಗುರುತಿಸಲಾಗಿದೆ. ಇಲ್ಲಿ ಮೌಲ್ಯವನ್ನು ಎರಡು ಅರ್ಥದಲ್ಲಿ ಗ್ರಹಿಸಲಾಗುತ್ತದೆ. ಮೊದಲನೆಯದು ವಸ್ತುವಿನ ಉಪಯುಕ್ತತಾ ಮೌಲ್ಯ, ಎರಡನೆಯದು ವಸ್ತುವಿನ ವಿನಿಮಯ ಮೌಲ್ಯ. ಉಪಯುಕ್ತತಾ ಮೌಲ್ಯವೆಂದರೆ, ಒಬ್ಬ ವ್ಯಕ್ತಿ ಒಂದು ವಸ್ತುವಿಗೆ ವ್ಯಕ್ತಿಗತವಾಗಿ ಎಷ್ಟು ಪ್ರಾಮುಖ್ಯ ಕೊಡುತ್ತಾನೆ ಎಂಬುದು. ಈ ಪ್ರಾಮುಖ್ಯ ಅವನಿಗೆ ಆ ವಸ್ತುವಿನಿಂದ ದೊರೆಯುವ ಉಪಯುಕ್ತತೆ ಹಾಗೂ ಸಂತೃಪ್ತತೆ ಮೇಲೆ, ವಸ್ತುವಿನ ತುಷ್ಟಿಗುಣವನ್ನು ಅವಲಂಬಿಸಿರುತ್ತದೆ. ವಿನಿಮಯ ಮೌಲ್ಯವೆಂದರೆ ಒಂದು ವಸ್ತುವಿಗೆ ಇತರ ವಸ್ತುಗಳನ್ನು ವಿನಿಮಯವಾಗಿ ಪಡೆಯಲು ಇರುವ ಶಕ್ತಿ. ಅಂದರೆ ಒಂದು ವಸ್ತುವನ್ನು ಕೊಟ್ಟು ಒಬ್ಬ ವ್ಯಕ್ತಿ ಎಷ್ಟು ಪ್ರಮಾಣದ ಇತರ ವಸ್ತುಗಳನ್ನು ವಿನಿಮಯವಾಗಿ ಪಡೆಯಬಹುದು ಎಂಬುದು. ಹಣದ ಮಾಧ್ಯಮದ ಮೂಲಕ ವಸ್ತುವಿನ ಕೊಡುಕೊಳ್ಳುವಿಕೆಗಳು ನಡೆದರೆ, ಆ ಸರಕಿನ ಮೌಲ್ಯವನ್ನು ಬೆಲೆಯ ರೂಪದಲ್ಲಿ ಪರಿಗಣಿಸುತ್ತೇವೆ.
ಒಂದು ವಸ್ತುವಿನ ಮೌಲ್ಯ ಹೇಗೆ ನಿರ್ಧರಿತವಾಗುತ್ತದೆ ಎಂಬುದರ ಬಗ್ಗೆ ಅನೇಕ ಸಿದ್ಧಾಂತಗಳನ್ನು ಮಂಡಿಸಲಾಗಿದೆ. ಪ್ರಥಮವಾಗಿ ಆಡಂ ಸ್ಮಿತ್ ಶ್ರಮ ಹಾಗೂ ಸಮಯ ಆಧಾರಿತ ಮೌಲ್ಯ ಸಿದ್ಧಾಂತವನ್ನು ಅಭಿವೃದ್ಧಿ ಪಡಿಸಿದ. ಇವನದೇ ಉದಾಹರಣೆ ಗಮನಿಸಿ. ಇಬ್ಬರು ಬೇಟೆಗಾರರು ಬೇಟೆಗೆ ಹೋಗಿ ಒಬ್ಬ ಒಂದು ಜಿಂಕೆಯನ್ನು ಒಂದು ಗಂಟೆಯಲ್ಲಿ ಬೇಟೆಯಾಡುವ. ಮತ್ತೊಬ್ಬ ಅದೇ ಸಮಯದಲ್ಲಿ ಎರಡು ಬೀವರ್ ಪ್ರಾಣಿಗಳನ್ನು ಬೇಟೆಯಾಡಿ ಪರಸ್ಪರ ವಿನಿಮಯ ಮಾಡಿಕೊಂಡಾಗ ಎರಡು ಬೀವರ್ ಪ್ರಾಣಿಗಳಿಗೆ ಒಂದು ಜಿಂಕೆ ಸಮವೆಂದು ಪರಿಗಣಿಸಿದಂತಾಗುತ್ತದೆ. ಈ ಸಿದ್ಧಾಂತವನ್ನು ರಿಕಾರ್ಡೋ, ಜೆ. ಎಸ್. ಮಿಲ್, ಅಭಿವೃದ್ಧಿಸಿದ್ದಾರೆ. ಇವರ ಪ್ರಕಾರ ಒಂದು ವಸ್ತುವಿನ ಮೌಲ್ಯ ಅದರ ಉತ್ಪಾದನ ವೆಚ್ಚವನ್ನೂ ಅವಲಂಬಿಸುತ್ತದೆ.
ಈ ಪ್ರಾರಂಭಿಕ ಸಿದ್ಧಾಂತಗಳಲ್ಲಿ ವಸ್ತುವಿನ ಬೇಡಿಕೆಯ ಕಡೆ ಗಮನ ನೀಡಿಲ್ಲ. ಹೀಗಾಗಿ ಸೀಮಾಂತ ತುಷ್ಟಿಗುಣ ಪಂಥದವರು, ಒಂದು ವಸ್ತುವಿನ ಮೌಲ್ಯ ಅದರ ತುಷ್ಟಿಗುಣವನ್ನಾಧರಿಸಿರುತ್ತದೆ ಎಂದು ವಾದಿಸುತ್ತಾರೆ. ಅವರ ಪ್ರಕಾರ ವಸ್ತುವಿನ ಮೌಲ್ಯ ಆ ವಸ್ತುವಿಗೆ ಜನರ ಬಯಕೆಯನ್ನು ತೃಪ್ತಿಪಡಿಸಲು ಇರುವ ಶಕ್ತಿ ಹಾಗೂ ಅದಕ್ಕೆ ಇರುವ ಬೇಡಿಕೆಯನ್ನು ಅವಲಂಬಿಸಿರುತ್ತದೆ. ಮೌಲ್ಯ ವಸ್ತುನಿಷ್ಠವೆಂದು ಸ್ಮಿತ್ ಭಾವಿಸಿದ್ದರೆ, ಬೇರೆಯವರು ಅದು ವ್ಯಕ್ತಿನಿಷ್ಠವೆಂದು ಪರಿಗಣಿಸುತ್ತಾರೆ.
ಮಾರ್ಷಲ್ ಮೌಲ್ಯದ ಬಗ್ಗೆ ಸುಸಂಬದ್ಧವಾದ ಸಿದ್ಧಾಂತವನ್ನು ಮಂಡಿಸಿದ್ದಾನೆ. ಇವನ ಪ್ರಕಾರ ಒಂದು ವಸ್ತುವಿನ ಮೌಲ್ಯ ಅದರ ಬೇಡಿಕೆ ಮತ್ತು ನೀಡಿಕೆಗಳೆರಡರಿಂದಲೂ ನಿಗದಿಯಾಗುತ್ತವೆ. ಅಲ್ಪಾವಧಿಯಲ್ಲಿ ವಸ್ತುವಿನ ಮೌಲ್ಯವನ್ನು ಬೇಡಿಕೆಯೇ ಪ್ರಭಾವಿಸುವುದು ಸಾಧ್ಯ. ಆದರೆ ದೀರ್ಘಾವಧಿಯಲ್ಲಿ ಯಾವುದೇ ವಸ್ತುವಿನ ಮೌಲ್ಯ ಅದರ ಬೇಡಿಕೆ ಮತ್ತು ನೀಡಿಕೆಗಳೆರಡರಿಂದಲೂ ನಿಗದಿಯಾಗುತ್ತವೆ. ಈ ಮೌಲ್ಯ ಸಿದ್ಧಾಂತವನ್ನು ಇಂದು ಅತ್ಯಂತ ಸಾರ್ವತ್ರಿಕ ಸಿದ್ಧಾಂತವೆಂದು ಪರಿಗಣಿಸಲಾಗಿದೆ.
ಹಾಗೆಯೇ ಒಂದು ವಸ್ತುವಿಗೆ ರೂಪ ಬದಲಾವಣೆಯಿಂದ ಮೌಲ್ಯ ಒದಗುತ್ತದೆ. ಉದಾಹರಣೆಗೆ ಕಾಡಿನ ಮರದ ತುಂಡುಗಳನ್ನು ಉಪಯುಕ್ತ ಕುರ್ಚಿ, ಮೇಜು ಮುಂತಾದವುಗಳನ್ನಾಗಿ ಪರಿವರ್ತಿಸಿದಾಗ, ಸ್ಥಳ ಬದಲಾವಣೆಯಿಂದ - ನದಿದಡದಲ್ಲಿ ಅಥವಾ ಸಮುದ್ರ ದಂಡೆಯಲ್ಲಿ ಬಿದ್ದಿರುವ ಅಪಾರವಾದ ಮರಳುರಾಶಿಯನ್ನು ನಗರ ಮಧ್ಯಕ್ಕೆ ಸಾಗಿಸಿದಾಗ ಅದಕ್ಕೆ ಮೌಲ್ಯ ಕಟ್ಟುತ್ತಾರೆ. ಹಾಗೇ ವಸ್ತುವಿನ ವಿರಳತೆಯ ಮೇಲೂ ಮೌಲ್ಯ ನಿರ್ಧಾರವಾಗುತ್ತದೆ. ಇಂದು ಈ ಮೌಲ್ಯ ಸಿದ್ಧಾಂತ ನಾಗರಿಕ ಜೀವನದ ಎಲ್ಲ ಕ್ಷೇತ್ರವನ್ನೂ ಆವರಿಸಿಕೊಂಡಿದೆಯೆನ್ನಬಹುದು.
ಶಿರಹಟ್ಟಿ
ಶಿರಹಟ್ಟಿ - ಗದಗ ಜಿಲ್ಲೆಯ ತಾಲೂಕುಗಳಲ್ಲೊಂದು. ತಾಲೂಕಿನ ಪುಲಿಗೆರೆಯಲ್ಲಿ ಖ್ಯಾತ ಹಳಗನ್ನಡ ಕವಿ ಆದಯ್ಯನು ಜೀವಿಸಿದ್ದನು. ಇಲ್ಲಿಯ ಸೋಮನಾಥ ದೇವಸ್ಥಾನ ಹೆಸರುವಾಸಿ. ಆಗಿನ ಪುಲಿಗೆರೆಯೇ ಈಗಿನ ಲಕ್ಷ್ಮೇಶ್ವರ. ಶಿರಹಟ್ಟಿಯ ಲಕ್ಷ್ಮೇಶ್ವರದಲ್ಲಿ ಸೋಮನಾಥ ದೇವಸ್ಥಾನ ಸೇರಿದಂತೆ ಮಹತ್ವದ ಸ್ಥಳಗಳಿವೆ.
ಇತಿಹಾಸ
ಇತಿಹಾಸದಲ್ಲಿ ಶರಹಪೂರ ಎಂದು ದಾಖಲಾಗಿರುವ ಶಿರಹಟ್ಟಿಯಲ್ಲಿ ಶಿಥಿಲಕೋಟಿ ಇಂದಿಗೂ ಕಾಣಬಹುದಾಗಿದೆ. ಹಿಂದೂ-ಮುಸ್ಲಿಂ ಭಾವೈಕ್ಯತೆಯ ಕೇಂದ್ರವಾಗಿ ಶಿರಹಟ್ಟಿಯ ಫಕ್ಕಿರೇಶ್ವರ ಮಠ ಪ್ರಸಿದ್ಧಿ ಪಡೆದಿದೆ. ೩೦೦ ವರ್ಷಗಳ ಪ್ರಾಚಿನ ಇತಿಹಾಸ ಹೊಂದಿದ ಅವ್ವ ಲಿಂಗವ್ವನ ಸಮಾಧಿ ಇರುವ ಅವ್ವ ಲಿಂಗವ್ವನ ಮಠವೂ ಶಿರಹಟ್ಟಿಯಲ್ಲಿದೆ.
ಸುತ್ತ ಮುತ್ತ
ಮಾಗಡಿ ಕೆರೆ-ಪಕ್ಷಿವಲಸೆಧಾಮ ಶಿರಹಟ್ಟಿಯಿಂದ ೮ಕಿ.ಮೀ ದೂರದಲ್ಲಿದೆ. ೩೫ ಹೆಕ್ಟೇರ್ ಜಾಗೆಯಲ್ಲಿ ಈ ಕೆರೆ ವ್ಯಾಪಿಸಿದ್ದು, ಸುಮಾರು ೧೩೦ ಜಾತಿಯ ೫೦೦೦ ಪಕ್ಷಿಗಳು ಪ್ರತಿವರ್ಷ ವಲಸೆ ಬರುತ್ತವೆ. ಇಲ್ಲಿ ಪ್ರಮುಖವಾಗಿ ಗೀರು ತಲೆಯ ಬಾತುಕೋಳಿಗಳು ಹೆಚ್ಚು. ಇದು ಅಕ್ಟೋಬರ್ ದಿಂದ ಫೆಬ್ರುವರಿಯವರೆಗೆ ಪಕ್ಷಿಗಳು ತುಂಬಿರುತ್ತವೆ. ಉತ್ತರ ಕರ್ನಾಟಕದ ಸಹ್ಯಾದ್ರಿ ಎನಿಸಿರುವ ಕಪ್ಪತಗುಡ್ಡದ ಸರಹದ್ದು ಹೊಂದಿದೆ.
ಉಲ್ಲೇಖಗಳು
ವರ್ಗ:ಗದಗ್ ಜಿಲ್ಲೆಯ ತಾಲೂಕುಗಳು ವರ್ಗ:ಉಲ್ಲೇಖವಿಲ್ಲದ ಲೇಖನಗಳು
ಯಂತ್ರ
ಯಂತ್ರವು ಒಂದು ಉದ್ದೇಶಿತ ಕಾರ್ಯವನ್ನು ನೆರವೇರಿಸುವ ಸಲುವಾಗಿ ಬಲಗಳನ್ನು ಅನ್ವಯಿಸಲು ಮತ್ತು ಚಲನೆಯನ್ನು ನಿಯಂತ್ರಿಸಲು ಶಕ್ತಿಯನ್ನು ಬಳಸುವ ಸ್ವಯಂಚಾಲಿತ ರಚನೆಯಾಗಿದೆ. ಯಂತ್ರಗಳನ್ನು ಪ್ರಾಣಿಗಳು ಅಥವಾ ಜನರು ಚಾಲನೆ ಮಾಡಬಹುದು, ಅಥವಾ ಅವು ಗಾಳಿ ಹಾಗೂ ನೀರಿನಂತಹ ನೈಸರ್ಗಿಕ ಶಕ್ತಿಗಳಿಂದ, ಮತ್ತು ರಾಸಾಯನಿಕ, ಉಷ್ಣ ಅಥವಾ ವಿದ್ಯುತ್ ಶಕ್ತಿಯಿಂದ ಚಾಲಿತವಾಗಿರಬಹುದು. ಇವು ಪ್ರದಾನ ಬಲಗಳು ಹಾಗೂ ಚಲನೆಯ ಒಂದು ನಿರ್ದಿಷ್ಟ ಅನ್ವಯವನ್ನು ಸಾಧಿಸಲು ಚಾಲಕ ಆದಾನಕ್ಕೆ ರೂಪಕೊಡುವ ಕಾರ್ಯವಿಧಾನಗಳ ಒಂದು ವ್ಯವಸ್ಥೆಯನ್ನು ಒಳಗೊಂಡಿರುತ್ತವೆ. ಇವು ಕಾರ್ಯನಿರ್ವಹಣೆಯನ್ನು ಗಮನಿಸುವ ಕಂಪ್ಯೂಟರ್‍ಗಳು ಮತ್ತು ಸಂವೇದಕಗಳನ್ನು ಕೂಡ ಒಳಗೊಳ್ಳಬಹುದು. ಇವನ್ನು ಹಲವುವೇಳೆ ಯಾಂತ್ರಿಕ ವ್ಯವಸ್ಥೆಗಳು ಎಂದು ಕರೆಯಲಾಗುತ್ತದೆ.
ಉಲ್ಲೇಖಗಳು
ವರ್ಗ:ತಂತ್ರಜ್ಞಾನ ವ್ಯವಸ್ಥೆಗಳು
ವೆಂಕಟ್ರಾಮನ್ ರಾಮಕೃಷ್ಣನ್
(Venkatraman "Venki" Ramakrishnan (Tamil: வெங்கட்ராமன் ராமகிருஷ்ணன்;) 'ವೆಂಕಿ' ಎಂದೆ ಖ್ಯಾತರಾಗಿರುವ ವೆಂಕಟ್ರಾಮನ್ ರಾಮಕೃಷ್ಣನ್ ಭಾರತೀಯ ಮೂಲದ ಅಮೇರಿಕ ದೇಶದ ಪೌರತ್ವವನ್ನು ಹೊಂದಿರುವ ಜೀವರಸಾಯನಶಾಸ್ತ್ರ ವಿಭಾಗದ ವಿಜ್ನಾನಿ. ೧೯೫೨ರಲ್ಲಿ ತಮಿಳುನಾಡಿನ ಚಿದಂಬರಂನಲ್ಲಿ ಜನಿಸಿದ ಇವರು,ಪ್ರಸ್ತುತ 'ಬ್ರಿಟನ್' ನ 'ಕೇಂಬ್ರಿಡ್ಜ್ ವಿಶ್ವವಿದ್ಯಾಲಯ'ದಲ್ಲಿರುವ ಎಂ.ಆರ್.ಸಿ. ಲೆಬೋರೆಟರಿ ಆಫ್ ಮಾಲಿಕ್ಯುಲಾರ್ ಬಯಾಲಜಿ ಸಂಸ್ಥೆಯ ಮೆಡಿಕಲ್ ರಿಸರ್ಚ್ ಸೆಂಟರ್ ಪ್ರಯೋಗಾಲಯದಲ್ಲಿ ವಿಜ್ನಾನಿಯಾಗಿ ಕಾರ್ಯನಿರ್ವಹಿಸುತ್ತಿದ್ದಾರೆ. .ಇವರು ೨೦೦೯ರ ರಸಾಯನಶಾಸ್ತ್ರದ ನೊಬೆಲ್ ಪ್ರಶಸ್ತಿಯನ್ನು ಅಮೆರಿಕದ 'ಥಾಮಸ್.ಎ. ಸ್ಟೀಟ್ಜ್' ಮತ್ತು ಇಸ್ರೇಲ್ ನ ಆಡ ಯೊನಾತ್ ಅವರೊಂದಿಗೆ ಹಂಚಿಕೊಂಡರು.
ಜನ್ಮಸ್ಥಾನ ಮತ್ತು ಬಾಲ್ಯ
'ವೆಂಕಟ್ರಾಮನ್ ರಾಮಕೃಷ್ಣನ್' ಜನಿಸಿದ್ದು ತಮಿಳುನಾಡಿನ ’ಚಿದಂಬರಂ’ ಎಂಬ ಊರಿನಲ್ಲಿ, ೧೯೫೨ ರಲ್ಲಿ 'ಶ್ರೀ. ಸಿ. ವಿ. ರಾಮಕೃಷ್ಣನ್,' ಹಾಗೂ 'ಶ್ರೀಮತಿ. ರಾಜಲಕ್ಷ್ಮಿ', ದಂಪತಿಗಳ ಮಗನಾಗಿ ಜನ್ಮವೆತ್ತಿದರು. 'ಮದ್ರಾಸ್' ನಿಂದ 'ವಡೋದರ'ಕ್ಕೆ ಬಂದಾಗ, ರಾಮಕೃಷ್ಣರಿಗೆ, ೨ ವರ್ಷ ವಯಸ್ಸಾಗಿತ್ತು. 'ಇಂಗ್ಲೀಷ್ ಮೀಡಿಯಮ್ ಶಾಲೆ'ಗೆ ಹುಡುಕಿ 'ಕಾನ್ವೆಂಟ್ ಆಫ್ ಜೀಸಸ್ ಅಂಡ್ ಮೇರಿ ಶಾಲೆ'ಯಲ್ಲಿ ಸ್ಥಾನವಿತ್ತು. ಆದರೆ ಅದು ಹುಡುಗಿಯರ ಶಾಲೆ. ಹೇಗೋ ಅಲ್ಲಿಯೇ ಸೇರಿಸಿದರು. ಆಟ-ಪಾಟಗಳಿಗಿಂತ ಓದಿನಲ್ಲಿ ಹೆಚ್ಚಿನ ಆಸಕ್ತಿತೋರಿಸುತ್ತಿದ್ದರು. ಮನೆಯಲ್ಲಿ 'ರಸಾಯನಶಾಸ್ತ್ರ', ಹಾಗೂ 'ಭೌತಶಾಸ್ತ್ರ'ದ ಪುಸ್ತಕಗಳು ರಾಶಿ-ರಾಶಿಯಾಗಿದ್ದವು. ತಂದೆ ತಾಯಿ, ಮನೆಯಲ್ಲೂ ತಮ್ಮ ಸಂಶೋಧನ ವಿಶಯಗಳ ಬಗೆಗೆ, ಚರ್ಚಿಸುತ್ತಿದ್ದರು. ಮನೆಯ ಮೂಲೆ-ಮೂಲೆಗಳಲ್ಲೂ ಓದು, ವಿಶ್ಲೇಶಣೆ, ಹಾಗೂ ವೈಜ್ಞಾನಿಕ ವಾತಾವರಣವಿತ್ತು. ಅಂತಹ ವಾತಾವರಣದಲ್ಲಿ ಆದರ್ಶ ತಂದೆ-ತಾಯಿಗಳ ಲಾಲನೆ-ಪಾಲನೆಯಲ್ಲಿ ಬೆಳೆದ ರಾಮಕೃಷ್ಣನ್, ಸಹಜವಾಗಿ ವಿಜ್ಞಾನದ ಎಲ್ಲಾ ಪ್ರಾಕಾರಗಳಲ್ಲೂ ಅತ್ಯಂತ ಆಸಕ್ತರಾಗಿದರು. ತಂದೆ,'ಎಮ್ ಎಸ್. ವಿಶ್ವವಿದ್ಯಾಲಯ,,ದಲ್ಲಿ 'ಬಯೊ-ರಸಾಯನ-ಶಾಸ್ತ್ರ' ದಲ್ಲಿ ಪ್ರಾಧ್ಯಾಪಕರಾಗಿ, ನಂತರ, ಆ ವಿಭಾಗದ ಮುಖ್ಯಸ್ಥರಾದರು. ತಾಯಿಯವರೂ ಅದೇ ವಿಶ್ವವಿದ್ಯಾಲಯದಲ್ಲಿ ಕೆಲಸ ನಿರ್ವಹಿಸುತ್ತಿದ್ದರು. 'ರಾಮಕೃಷ್ಣನ್' ೧೯೫೫ ರಲ್ಲಿ, ಪಿ ಯು.ಸಿ ಪರೀಕ್ಷೆಯನ್ನು ’ಅಣ್ಣಾಮಲೆ ವಿಶ್ವವಿದ್ಯಾಲಯ’ ದಲ್ಲಿ ಮಾಡಿದರು. ಅವರ ಬಾಲ್ಯದ ಹೆಚ್ಚಿನ ಸಮಯವನ್ನು ಕಳೆದದ್ದು, ಬರೋಡದಲ್ಲಿ. ಅದ್ದರಿಂದ ಬರೋಡ ನಗರದ ನಂಟು ಹೆಚ್ಚು. ಅಲ್ಲಿನ ಪರಿಸರ, ಗೆಳೆಯರು, ಶಿಕ್ಷಕರು, ಇತ್ಯಾದಿ. ಈಗ ಅವರ ತಂದೆ, ರಾಮಕೃಷ್ಣನ್, ಅಮೆರಿಕದ ಸಿಯಾಟಲ್ ನಗರದಲ್ಲಿ, ಅವರ ಮಗಳ ಮನೆಯಲ್ಲಿ ವಾಸವಾಗಿದ್ದಾರೆ.
ಮದುವೆ
ಡಾ. ರಾಮಕೃಷ್ಣನ್, ಮಕ್ಕಳ ಸಚಿತ್ರ ಕಥೆಗಳನ್ನು ರಚಿಸುವ ಲೇಖಕಿ, 'ವೆರಾ ರೊಸೆನ್ಬೆರ್ರಿ'ಯವರನ್ನು ಮದುವೆಯಾದರು. ಅವರ ಮಲಮಗಳು 'ತಾನ್ಯಕಪ್ಕ', ಒರೆಗನ್ ನಲ್ಲಿ ಡಾಕ್ಟರ್ ಆಗಿ ಕೆಲಸಮಾಡುತ್ತಿದ್ದಾರೆ. ಮಗ, ರಾಮನ್ ರಾಮಕೃಷ್ಣನ್, ನ್ಯೂಯಾರ್ಕ್ ನಗರದಲ್ಲಿ 'ಸೆಲಿಸ್ಟ್' ಆಗಿದ್ದಾನೆ.
'ಡಾ.ರಾಮಕೃಷ್ಣನ್,ಕೇಂಬ್ರಿಡ್ಜ್,'ನ MRC ಅಣು-ಜೀವಶಾಸ್ತ್ರದ ವಲಯದ ಹಿರಿಯವಿಜ್ಞಾನಿ
'ಕೇಂಬ್ರಿಡ್ಜ್,'ನ MRC ಅಣು-ಜೀವಶಾಸ್ತ್ರದ ವಲಯದಲ್ಲಿ ಹಿರಿಯವಿಜ್ಞಾನಿಯಾಗಿ ಸೇವೆಸಲ್ಲಿಸುತ್ತಿದ್ದ, ಡಾ.ವೆಂಕಟ್ರಾಮನ್ ರಾಮಕೃಷ್ಣನ್, ೨೦೦೯ ರ ಸಾಲಿನ, 'ಥಾಮಸ್ ಇ ಸ್ಪಿಟ್ಜ್' (ಅಮೆರಿಕ) 'ಅಡಾ ಇ ಯೋನಾತ್'[ಇಸ್ರೇಲ್] ಜೊತೆ, ಆಯ್ಕೆಯಾಗಿ, ೧.೪ ಮಿಲಿಯನ್ ಪ್ರಶಸ್ತಿಧನವನ್ನು ಹಂಚಿಕೊಂಡಿದ್ದಾರೆ. ಗುಟ್ಟು ರಟ್ಟುಮಾಡುವ, 'ರೈಬೊಸೋಮ್' ನ ಕಾರ್ಯ ನಿರ್ವಹಣೆ, ಮತ್ತು ಸಂರಚನೆ, ಕುರಿತ ಅಧ್ಯಯನಕ್ಕಾಗಿ ದೊರೆತ ಮನ್ನಣೆಯೆಂದು 'ಪ್ರಶಸ್ತಿ ಪ್ರದಾನ ಸಮಿತಿ,' ಮನದಟ್ಟುಮಾಡಿದೆ. 'ರೈಬೊಸೋಮ್' ನಿರ್ಮಿಸುವ, ಸಾವಿರಾರು ಅಣುಗಳ ಪೈಕಿ, ಪ್ರತಿಯೊಂದರ ಸ್ಥಾನವನ್ನು, ಅಳೆಯುವ ಸಲುವಾಗಿ, 'ಎಕ್ಸ್-ರೇ ಕ್ರಿಸ್ಟಿಲೋಗ್ರಫಿ,'ತಂತ್ರವನ್ನು ಈ ಮೂರು ಅನುಸಂಧಾನಕರ್ತರು, ಅನುಸರಿಸಿದ್ದು, ವಿಷಹಾರಕಗಳು 'ರೈಬೊಸೋಮ್' ಗಳಿಗೆ, ಹೇಗೆ ಬೆಸೆದುಕೊಂಡಿವೆ ಎಂಬುದರ, ಪರಿಯನ್ನು ವಿವರಿಸಲು, ’೩ಡಿ’ ಮಾದರಿಗಳನ್ನು ನಿರ್ಮಿಸಿ, ಪ್ರಸ್ತುತಪಡಿಸಿದ್ದರು. 'ಕೇಂಬ್ರಿಡ್ಜ್,ನ MRC ಅಣು-ಜೀವಶಾಸ್ತ್ರದ ಪ್ರಯೋಗಾಲಯ',' ದ ೧೩ 'ಪ್ರತಿಷ್ಠಿತ ನೋಬೆಲ್ ಪ್ರಶಸ್ತಿ ವಿಜೇತರುಗಳಲ್ಲಿ ವೆಂಕಿಯೂ ಒಬ್ಬರಾಗಿದ್ದಾರೆ.
ಮೂರು ಜನ ವಿಜ್ಞಾನಿಗಳೂ, ೩-ಡಿ ಮಾಡೆಲ್ ತಯಾರಿಸಿ, ಹೊಸ ತಿಳುವಳಿಕೆಗೆ ನಾಂದಿಹಾಡಿದ್ದಾರೆ
ಈ ಮಾಡೆಲ್ ಗಳ ಉಪಯೋಗದಿಂದ ವಿಜ್ಞಾನಿಗಳು ಹೊಸ ವಿಷಹಾರಕಗಳನ್ನು ತಯಾರುಮಾಡುವಲ್ಲಿ ಉದ್ಯುಕ್ತವಾಗಿವೆ.ಇದರ ನೆರವಿನಿಂದ ಮನುಕುಲದ ಸಮಸ್ಯೆಗಳನ್ನು ನಿವಾರಿಸಿ ಹಲವಾರು ಜೀವಗಳನ್ನು ಉಳಿಸುವ ನಿಟ್ಟಿನಲ್ಲಿ, ಅವರ ಕೆಲಸ ಮಹತ್ವದ ಪಾತ್ರವಹಿಸಿದೆಯೆಂದು ಸಮಿತಿ ಖಚಿತಪಡಿಸಿದೆ.'ವೆಂಕಟ್ರಾಮನ್' ಪ್ರಾಯೊಗಿಕ ಭೌತಶಾಸ್ತ್ರಜ್ಞರಾಗಿ, ಪಾದಾರ್ಪಣೆಮಾಡಿ, ವೃತ್ತಿಯನ್ನು ಆರಂಭಿಸಿದ್ದರು. ಪದವಿಯ ಬಳಿಕೆ ೨ ವರ್ಷಗಳಲ್ಲಿ ಭೌತಶಾಸ್ತ್ರದಿಂದ, ಜೀವಶಾಸ್ತ್ರಕ್ಕೆ ತಮ್ಮ ಅಭ್ಯಾಸವನ್ನು ವಿಸ್ತಾರಗೊಳಿಸಿದರು. 'ಒಹೈ ವಿಶ್ವವಿದ್ಯಾಲಯ'ದಿಂದ, 'ಡಾಕ್ಟರೇಟ್ ಪದವಿ,' ಗಳಿಸಿದ ಬಳಿಕ, 'ಯೇಲ್ ವಿಶ್ವವಿದ್ಯಾಲಯ'ದಲ್ಲಿ, ಉನ್ನತ ಶಿಕ್ಷಣ ನಡೆಸಿದ 'ವೆಂಕಟರಾಮನ್ ರಾಮಕೃಷ್ಣನ್, ಮುಂದೆ ಅತಿ ಮಹತ್ವದ ಸಂಶೋಧನೆಗಳನ್ನು ಕೈಗೆತ್ತಿಕೊಂಡರು. ಶೈಕ್ಷಣಿತ ನಿಯತಕಾಲಿಕಗಳಲ್ಲಿ ತಮ್ಮ ಹಲವಾರು ಅತ್ಯಮೂಲ್ಯ ಲೇಖನಗಳನ್ನು ದಾಖಲಿಸಿದ್ದಾರೆ.
ಚೆನ್ನೈನಲ್ಲಿ ನಡೆದ ೯೮ ನೇ ಸೈನ್ಸ್ ಕಾಂಗ್ರೆಸ್ ನಲ್ಲಿ ಪ್ರಶಸ್ತಿ ವಿತರಣೆ
ಸನ್, ೨೦೧೧ ರಲ್ಲಿ ಚೆನ್ನೈನ ಎಸ್.ಆರ್.ಎಂ.ವಿಶ್ವವಿದ್ಯಾಲಯದಲ್ಲಿ,(ISCA) ಪ್ರಧಾನಿ, ಡಾ.ಮನಮೋಹನ್ ಸಿಂಗ್ ರವರು, ಒಟ್ಟು ೨೬ ವಿಜ್ಞಾನಿಗಳಿಗೆ ಪ್ರಶಸ್ತಿಪ್ರದಾನ ಮಾಡಿದರು. ಅದರಲ್ಲಿ ೫ ಮಂದಿ ನೋಬೆಲ್ ಪ್ರಶಸ್ತಿ ವಿಜೇತರೂ ಸೇರಿದ್ದಾರೆ. ಅವರುಗಳ ಹೆಸರುಗಳು ಹೀಗಿವೆ :
ವರ್ಷ ೨೦೧೫ ರಲ್ಲಿ, ಲಂಡನ್ ನ, ಪ್ರತಿಷ್ಠಿತ ರಾಯಲ್ ಸೊಸೈಟಿಯ ಅಧ್ಯಕ್ಷರಾಗಿ
೧೬ ವರ್ಷಗಳಿಂದ ಬ್ರಿಟನ್ನಿನಲ್ಲಿ ಕೆಲಸಮಾಡುತ್ತಿರುವ ಸರ್. ವೆಂಕಟ್ರಾಮನ್‌ ರಾಮಕೃಷ್ಣನ್‌, ೨೦೧೫ ರಲ್ಲಿ, ಬ್ರಿಟನ್‌ನ ಪ್ರತಿಷ್ಠಿತ, 'ರಾಯಲ್‌ ಸೊಸೈಟಿಯ ಅಧ್ಯಕ್ಷ'ರಾಗಿ ನೇಮಕಗೊಂಡಿದ್ದಾರೆ. ಇವರು ಈ ಹುದ್ದೆಗೇರಿದ ಪ್ರಥಮ ಭಾರತೀಯ. ಡಿ. ೧ ರಂದು ಅವರು ಅಧಿಕಾರ ವಹಿಸಿಕೊಳ್ಳಲಿದ್ದಾರೆ. ಪ್ರಸ್ತುತ ಕೇಂಬ್ರಿಡ್ಜ್ ವಿಶ್ವವಿದ್ಯಾಲಯದ 'ಬ್ರಿಟಿಷ್‌ ಮೆಡಿಕಲ್‌ ರಿಸರ್ಚ್‌ ಕೌನ್ಸಿಲ್‌ ಲ್ಯಾಬರೇಟರಿ ಆಫ್ ಮಾಲಿಕ್ಯುಲಾರ್‌ ಬಯೋಲಾಜಿ'ಯ ಉಪನಿರ್ದೇಶಕರಾಗಿದ್ದಾರೆ.
ಬಾಹ್ಯ ಸಂಪರ್ಕಗಳು
ವರ್ಗ:ನೊಬೆಲ್ ಪ್ರಶಸ್ತಿ ಪುರಸ್ಕೃತ ಭಾರತೀಯರು ವರ್ಗ:ರಸಾಯನಶಾಸ್ತ್ರದ ನೊಬೆಲ್ ಪ್ರಶಸ್ತಿ ಪುರಸ್ಕೃತರು ವರ್ಗ:ಭಾರತೀಯ ಅಮೆರಿಕನ್
ಟಂಗ್‌ಸ್ಟನ್
ಟಂಗ್ಸ್ಟನ್ (ಅಥವಾ ವುಲ್ಫ್ರಾಮ್) ಒಂದು ಸಂಕ್ರಮಣ ಲೋಹ ಮೂಲಧಾತು. ಅತಿ ಗಡುಸಾದ, ಭಾರವಾದ ಇದು ಮಿಶ್ರಲೋಹಗಳನ್ನು ಹೊರತುಪಡಿಸಿದಾಗ ಅತ್ಯಂತ ಹೆಚ್ಚು ಕರಗುವ ತಾಪಮಾನವನ್ನು ಹೊಂದಿರುವ ಲೋಹ. ಈ ಕರಗುವ ತಾಪಮಾನ ೩,೪೨೨ °C ಆಗಿದ್ದು, ಮೂಲಧಾತುಗಳಲ್ಲಿ ಇಂಗಾಲದ ನಂತರದ ಅತಿ ಹಚ್ಚಿನದಾಗಿದೆ. ಇದರ ಪ್ರಮುಖ ಉಪಯೋಗಗಳು ವಿದ್ಯುದೀಪಗಳ ವಿದ್ಯುದ್ವಾಹಕದಲ್ಲಿ, ಕ್ಷ-ಕಿರಣ ಯಂತ್ರದಲ್ಲಿ ಮತ್ತು ಅತ್ಯಂತ ಗಡುಸಾದ ಮಿಶ್ರಲೋಹಗಳ ತಯಾರಿಕೆಯಲ್ಲಿ.
ವರ್ಗ:ಲೋಹಗಳು ವರ್ಗ:ಸಂಕ್ರಮಣ ಧಾತುಗಳು ವರ್ಗ:ಮೂಲಧಾತುಗಳು
ಎಂ. ಜಯಶ್ರೀ
ನಟನಾವೃತ್ತಿ
ಹೊನ್ನಪ್ಪ ಭಾಗವತರ್ ನಿರ್ದೇಶನದ ಭಕ್ತ ಕುಂಬಾರ ಮೂಲಕ ಚಿತ್ರರಂಗಕ್ಕೆ ಪದಾರ್ಪಣೆ ಮಾಡಿದ ಜಯಶ್ರೀ ಕನ್ನಡ, ತಮಿಳು ಸೇರಿದಂತೆ ೩೦೦ಕ್ಕೂ ಹೆಚ್ಚು ಚಿತ್ರಗಳಲ್ಲಿ ಅಭಿನಯಿಸಿದ್ದರು. ಜಯಶ್ರೀ ಅವರು ನಾಯಕಿಯಾಗಿ ನಟಿಸಿದ ಮೊದಲ ಚಿತ್ರ ನಾಗಕನ್ನಿಕಾ. ಡಾ.ರಾಜ್ ಕುಮಾರ್, ವಿಷ್ಣುವರ್ಧನ್ ಮುಂತಾದ ನಾಯಕ ನಟರಿಗೆ ತಾಯಿಯಾಗಿ ಅವರು ಅಭಿನಯಿಸಿದ್ದರು.
ನಾಗರ ಹಾವು, ಚಕ್ರತೀರ್ಥ, ಜಗನ್ಮೋಹಿನಿ, ತಿಲೋತ್ತಮೆ, ಸೋದರಿ, ಮುತ್ತೈದೆ ಭಾಗ್ಯ, ಚಂದವಳ್ಳಿಯ ತೋಟ, ಜಗಜ್ಯೋತಿ ಬಸವೇಶ್ವರ, ಮಿಸ್ ಲೀಲಾವತಿ, ಸಾವಿರ ಮೆಟ್ಟಿಲು -ಇವು ಜಯಶ್ರೀ ಅಭಿನಯದ ಪ್ರಮುಖ ಚಿತ್ರಗಳು.
'ನಾಗಕನ್ನಿಕಾ' ಚಿತ್ರದ ನಾಯಕಿಯಾಗಿ ಜಯಶ್ರೀಯವರು ಹೇರಳ ಮೈಮಾಟ ಪ್ರದರ್ಶಿಸಿದ್ದು ಅಂದಿನ ದಿನಗಳಲ್ಲಿ ಮನೆ ಮಾತಾಗಿತ್ತು. ಚಿತ್ರಕ್ಕೆ ಈ ಮೂಲಕ ಹೊಸ ಆಯಾಮವೇ ಬಂದು ಕನ್ನಡಚಿತ್ರಗಳೂ ಕುತೂಹಲಕಾರಿ ಕೋಲಾಹಲ ಉಂಟು ಮಾಡಲಾರಂಭಿಸಿದ್ದವು.
ನಿಧನ
ಮೈಸೂರಿನ ವಾಸವಿ ಶಾಂತಿಧಾಮ ವೃದ್ಧಾಶ್ರಮದಲ್ಲಿ ವಿಶ್ರಾಂತ ಜೀವನ ನಡೆಸುತ್ತಿದ್ದ ಜಯಶ್ರೀಯವರು ತೀವ್ರ ಹೃದಯಾಘಾತದಿಂದ ಅಕ್ಟೋಬರ್ ೨೯,೨೦೦೬ ಭಾನುವಾರ ಸಂಜೆ ನಿಧನರಾದರು. ಅವರಿಗೆ ೮೫ ವರ್ಷವಾಗಿತ್ತು.
ಉಲ್ಲೇಖನಗಳು
ವರ್ಗ:ಕನ್ನಡ ಸಿನೆಮಾ ವರ್ಗ:ಕನ್ನಡ ಚಲನಚಿತ್ರ ನಟಿಯರು ವರ್ಗ:ಚಲನಚಿತ್ರ ನಟಿಯರು ವರ್ಗ:೨೦೦೬ ನಿಧನ
ಭೂ ನಗ್ನೀಕರಣ
ಭೂ ನಗ್ನೀಕರಣ ಕಾರಣಗಳು: ವಿವಿಧ ರೀತಿಯ ಪ್ರಾಕೃ‍ತಿಕ ಶಕ್ತಿಗಳು ಭೂಮಿಯ ಮೇಲ್ಬಾಗವನ್ನು ಸವೆಸುವ ಕಾರ್ಯ ಭೂ ನಗೀಕರಣ ಎನ್ನುವರು.ನಗ್ನೀಕರಣ ಎನ್ನುವರು. ನಗ್ನೀಕರಣದ ಕಾರಣ ಕರ್ತೃಗಳೆಂದರೆ;ನದಿ,ಹಿಮನದಿ,ಅಂತರ್ಜಲ,ಮಾರುತ ಹಾಗೂ ಸಮುದ್ರದ ಅಲೆಗಳು. ಇವು ಸವೆತ,ಸಾಗಾಣಿಕೆ ಮತ್ತು ಸಂಚಯನ ಎಂಬ ಮೂರು ಕಾರ್ಯಗಳನ್ನು ನಡೆಸಿ ಭೂಮಿಯ ಮೇ‍ಲ್ಬಾಗದಲ್ಲಿ ವಿಶಿಷ್ಟವಾದ ಭೂಸ್ವರೂಪಗಳನ್ನು ನಿರ್ಮಿಸುತ್ತವೆ.
ನದಿ:ಉಗಮದಿಂದ ಸಮುದ್ರದವರೆಗೆ ತನ್ನ ಕಣೀವೆಯಲ್ಲಿ ಹರಿಯುವ ಶುದ್ಧನೀರಿನ ಜಲಧಾರೆಯೇ ನದಿ. ಹರಿಯುವ ನದಿಯ ನೀರು ಭೂಮೇಲೆ ವಿಸ್ತಾರವಾದ ಭಾಗದಲ್ದಿ ನಗ್ನಿಕರಣ ಕಾರ್ಯವನ್ನು ನಿರ್ವಹಿಸುವ ಮುಖ‍್ಯ ಕರ್ತೃ. ನದಿಗಳು ಸಾಮಾನ್ಯವಾಗಿ ಚಿಲುಮೆ, ಹಿಮನದಿ ಅಥವಾ ಮಳೆನೀರಿನ ಮೂಲದಿಂದ ಉಗಮವಾಗುತ್ತದೆ. ನದಿ ಹರಿಯುವ ಮಾರ್ಗವೇ 'ನದಿಯ ಪಾತ್ರ'. ನದಿಯು ಆರಂಭಗೊಳ್ಳುವ ಸ‍್ಥಾನವನ್ನು 'ನದಿಯಮೂಲ' ಎಂದೂ,ನದಿ ಅಂತ್ಯಗೊಂಡು ಸಮುದ್ರ ಸೇರುವ ಭಾಗವನ್ನು 'ನದಿಮಖ' ಎಂದೂ ಕರೆಯುವರು. ಒಂದು ಸಣ‍್ಣ ನದಿಯು ತನ್ನ ಕಣಿವೆಯಲ್ಲಿ ಮತ್ತೊಂದು ಪ್ರಧಾನ ನದಿಯನ್ನು ಸೇರಿದಲ್ಲಿ ಅದನ್ನು 'ಉಪನದಿ' ಎಂದು ಕರೆಯುವರು.ಒಂದು ನದಿ ಮತ್ತೊಂದು ನದಿಯನ್ನು ಸೇರುವ ಸ‍್ಥಳವನ್ನು 'ಸಂಗಮ' ಎನ್ನುವರು.
ನದಿಯ ಪಾತ್ರ; ನದಿಯ ಪಾತ್ರವನ್ನು ಮೇಲ್ಕಣಿವೆ ಪಾತ್ರ, ಮದ್ಯಕಣಿವೆ ಪಾತ್ರ ಮತ್ತು ಕೆಳಕಣಿವೆ ಪಾತ್ರ ಎಂದು ಮೂರುಹಂತಗಳಾಗಿ ವಿಂಗಡಿಸಬಹುದು.ಈ ಹಂತಗಳ ನದಿಯ ನೀರಿನ ಪ್ರಮಾಣ,ನೀರಿನ ಪ್ರಮಾಣ,ನೀರಿನ ವೇಗ ಮತ್ತು ನದಿ ಪಾತ್ರದ ಭೂ ಸ್ವರೂಪ ಬೇರೆ ಬೇರೆ ರೀತಿಯಲ್ಲಿರುವುದು. ಪ್ರತಿ ಹಂತದಲ್ಲಿಯೂ ನದಿಯ ಕಾರ್ಯ ಹಾಗೂ ಅದರಿಂದ ಉಂಟಾಗುವ ಭೂ ಸ್ವರೂಪಗಳು ವಿಶಷ್ಡವಾಗಿವೆ.
ವರ್ಗ:ಭೂಗೋಳ ಶಾಸ್ತ್ರ
ಬಾಕ್ಸಿಂಗ್
ಬಾಕ್ಸಿಂಗ್‌‌ ಒಂದು ಕಾಳಗದ ಕ್ರೀಡೆ ಮತ್ತು ಕದನ ಕಲೆಯಾಗಿದೆ. ಇದರಲ್ಲಿ ಇಬ್ಬರು ಅವರ ಮುಷ್ಟಿಯನ್ನು ಬಳಸಿಕೊಂಡು ಹೋರಾಡುತ್ತಾರೆ. ಬಾಕ್ಸಿಂಗ್‌‌ ವೈಶಿಷ್ಟ್ಯವಾಗಿ ಒಬ್ಬ ರೆಫರಿ(ನಿರ್ಣಯಕಾರ)ಯಿಂದ ಮೇಲ್ವಿಚಾರಣೆ ಮಾಡಲ್ಪಡುತ್ತದೆ. ಆತನು ಸುತ್ತುಗಳೆಂದು ಕರೆಯುವ ಒಂದರಿಂದ ಮೂರು ನಿಮಿಷಗಳ ಅನೇಕ ವಿರಾಮಮಾವಧಿಗಳ ನಂತರ ಮತ್ತೆ ಕಾಳಗವನ್ನು ಆರಂಭಿಸುತ್ತಾನೆ. ಬಾಕ್ಸರ್‌ಗಳು ಸಾಮಾನ್ಯವಾಗಿ ಒಂದೇ ರೀತಿಯ ತೂಕವನ್ನು ಹೊಂದಿರುತ್ತಾರೆ. ಜಯಗಳಿಸಲು ಮೂರು ಮಾರ್ಗಗಳಿರುತ್ತವೆ; ವಿರೋಧಿಯನ್ನು ಹೊಡೆದುರುಳಿಸಿದಾಗ ಆತನು ರೆಫರಿಯು ಹತ್ತು ಸೆಕೆಂಡುಗಳವರೆಗೆ ಎಣಿಸುವುದಕ್ಕಿಂತ ಮೊದಲು ಎದ್ದೇಳಲು ಅಸಮರ್ಥವಾದರೆ (ನಾಕ್ಔಟ್ ಅಥವಾ KO) ಅಥವಾ ವಿರೋಧಿಯು ಮುಂದುವರಿಸಲಾಗದಷ್ಟು ಅತಿಯಾಗಿ ಪೆಟ್ಟುಗೊಂಡರೆ (ಟೆಕ್ನಿಕಲ್ ನಾಕ್ಔಟ್ ಅಥವಾ TKO). ಒಪ್ಪಿದ ಸಂಖ್ಯೆಯಷ್ಟು ಸುತ್ತುಗಳಿಗಿಂತ ಮೊದಲು ಹೋರಾಟವು ನಿಲ್ಲದಿದ್ದರೆ, ಜಯಶಾಲಿಯನ್ನು ರೆಫರಿಯ ನಿರ್ಧಾರ ಅಥವಾ ತೀರ್ಪುಗಾರನ ಅಂಕಪಟ್ಟಿಯಿಂದ ನಿರ್ಣಯಿಸಲಾಗುತ್ತದೆ.
ಪೂರ್ವ ಇತಿಹಾಸ
thumb|right|ಮಿನೋವನ್ ಯುವ ಬಾಕ್ಸಿಂಗ್‌‌, ಅಕ್ರೋಟಿರಿ (ಸ್ಯಾಂಟೋರಿನಿ) ಹಸಿಚಿತ್ರ. ಹಿಂದೆ ಬಳಸುತ್ತಿದ್ದ 'ಕೈಗವಸುಗಳು'.
ಮೊದಲ ಕಾಳಗವನ್ನು ಸುಮೇರಿಯನ್ ಉಬ್ಬು ಶಿಲ್ಪದ ಕೆತ್ತನೆಯಲ್ಲಿ ಕ್ರಿ.ಪೂ. 3ನೇ ಸಹಸ್ರವರ್ಷದಲ್ಲಿ ಚಿತ್ರಿಸಲಾಗಿದೆ. ಕ್ರಿ.ಪೂ. 2ನೇ ಸಹಸ್ರವರ್ಷದ ಪ್ರಾಚೀನ ಈಜಿಪ್ಟ್ನ ಉಬ್ಬು ಶಿಲ್ಪವು ಮೊದಲ-ಕಾದಾಳಿಗಳ ಮತ್ತು ಪ್ರೇಕ್ಷಕರಿಬ್ಬರ ಬಗ್ಗೆಯೂ ಚಿತ್ರಿಸುತ್ತದೆ. ಎರಡೂ ಚಿತ್ರಣಗಳು ರಕ್ಷಣೆಯಿಲ್ಲದ-ಮುಷ್ಟಿಗಳ(ಬರಿಗೈಯ) ಪಂದ್ಯಗಳನ್ನು ತೋರಿಸುತ್ತವೆ. 1927ರಲ್ಲಿ ಪುರಾತತ್ವಜ್ಞ ಡಾ. E. A. ಸ್ಪೈಸರ್ ಇರಾಕ್ನ ಬಾಗ್ದಾದ್ನಲ್ಲಿ ಮೆಸಪೊಟಮಿಯನ್ ಶಿಲಾ ಫಲಕವೊಂದನ್ನು ಕಂಡುಹಿಡಿದನು. ಅದರಲ್ಲಿ ಇಬ್ಬರು ಬಹುಮಾನದ-ಧನಕ್ಕಾಗಿ-ಮಾಡುವ ಕಾಳಗ ಕ್ಕಾಗಿ ತಯಾರಿ ನಡೆಸುವುದನ್ನು ಚಿತ್ರಿಸಲಾಗಿತ್ತು. ಆ ಫಲಕವು 7,000 ವರ್ಷಗಳಷ್ಟು ಹಿಂದಿನದೆಂದು ನಂಬಲಾಗಿದೆ. ಯಾವುದೇ ರೀತಿಯ ಕೈಗವಸುಗಳನ್ನು ಧರಿಸಿಕೊಂಡು ನಡೆದ ಮೊದಲ ಕಾಳಗದ ಆರಂಭಿಕ ಆಧಾರವು ಮಿನನೋನ ಕ್ರೆಟೆ (ಸುಮಾರು ಕ್ರಿ.ಪೂ. 1500–900) ಮತ್ತು ಸಾರ್ಡಿನಿಯಾದಲ್ಲಿ ಕಂಡುಬರುತ್ತದೆ. ಇದು ಪ್ರ್ಯಾಮ ಪರ್ವತಗಳ ಬಾಕ್ಸಿಂಗ್‌‌ ಪ್ರತಿಮೆಗಳನ್ನು (ಸುಮಾರು ಕ್ರಿ.ಪೂ. 2000–1000) ಕಂಡಾಗ ಗೋಚರಿಸುತ್ತದೆ.
ಪುರಾತನ ಗ್ರೀಕ್ ಬಾಕ್ಸಿಂಗ್‌‌
thumb|left|ಕಾದಾಟದ ನಂತರ ವಿಶ್ರಮಿಸುತ್ತಿರುವ ಬಾಕ್ಸರ್‌ ಆಫ್ ಕ್ವಿರಿನಲ್ (ಕ್ರಿ.ಪೂ. 3ನೇ ಶತಮಾನದ ಕಂಚಿನ ಶಿಲ್ಪ) thumb|left|ತೊಗಲುಪಟ್ಟಿಗಳ ವಿವರಣೆ thumb|right|ಬಲ ಬಾಕ್ಸರ್‌ ಅವನ ಬೆರಳುಗಳನ್ನು ಎತ್ತಿ ಸಂಕೇತಗಳನ್ನು ನೀಡುತ್ತಿರುವುದು(ಸುಮಾರು ಕ್ರಿ.ಪೂ. 183)
ಹೋಮರ್ನ ಇಲಿಯಡ್ (ಸುಮಾರು ಕ್ರಿ.ಪೂ. 675) ಮೊದಲ ಬಾಕ್ಸಿಂಗ್‌‌ ಕಾಳಗದ ಬಗೆಗಿನ ಸವಿವರ ನಿರೂಪಣೆಯನ್ನು ಹೊಂದಿದೆ (ಬುಕ್ XXIII). ಇಲಿಯಡ್ ನ ಪ್ರಕಾರ, ಮೈಸೆನಿಯನ್ ಕಾದಾಳುಗಳು ಅವರ ಸ್ಪರ್ಧೆಗಳಲ್ಲಿ ಬಾಕ್ಸಿಂಗ್‌‌ಅನ್ನೂ ಒಳಗೊಂಡಿದ್ದರು. ಉರುಳಿಬೀಳಿಸುವವರನ್ನು ಅದ್ಧೂರಿ ಕಾರ್ಯಕ್ರಮಗಳ (ಸುಮಾರು ಕ್ರಿ.ಪೂ. 1200) ಮೂಲಕ ಗೌರವಿಸುತ್ತಿದ್ದರು. ಹೋಮರಿಕ್ ಮಹಾಕಾವ್ಯವು ನಂತರದ ಸಂಸ್ಕೃತಿಯನ್ನು ಪ್ರತಿಬಿಂಬಿಸುತ್ತದೆ. ಕ್ರಿ.ಪೂ. 9ನೇ ಶತಮಾನದಲ್ಲಿ ಜೀವಿಸುತ್ತಿದ್ದನೆಂದು ಹೇಳಲಾಗುವ ವೀರನಂಥ ರಾಜ ಥೆಸಿಯಸ್ ಒಂದು ರೀತಿಯ ಬಾಕ್ಸಿಂಗ್‌‌ಅನ್ನು ಸೃಷ್ಟಿಸಿದನೆಂದು ಮತ್ತೊಂದು ಪುರಾಣಕಥೆಯು ತಿಳಿಸುತ್ತದೆ. ಆ ಬಾಕ್ಸಿಂಗ್‌‌ನಲ್ಲಿ ಇಬ್ಬರು ಪ್ರತಿಸ್ಫರ್ಧಿಗಳು ಮುಖಾಮುಖಿಯಾಗಿ ಕುಳಿತುಕೊಂಡು, ಅವರ ಮುಷ್ಟಿಗಳಿಂದ ಪರಸ್ಪರ ಗುದ್ದಾಡಲು ಆರಂಭಿಸುತ್ತಾರೆ. ಅವರಲ್ಲಿ ಒಬ್ಬರು ಸಾಯಿಸಲ್ಪಡುವವರೆಗೆ ಗುದ್ದಾಡುವುದನ್ನು ಹಾಗೆಯೇ ಮುಂದುವರಿಸುತ್ತಾರೆ. ಅದೇ ಕಾಲದಲ್ಲಿ ಬಾಕ್ಸರ್‌ಗಳು ನಿಂತುಕೊಂಡು ಹಾಗೂ ಕೈಗವಸುಗಳು (ಸ್ಪೈಕ್‌ಗಳೊಂದಿಗೆ) ಮತ್ತು ಮೊಣಕೈಯಿಂದ ಕೆಳಗಿನವರೆಗೆ ಕೈಗಳಿಗೆ ಹೊದಿಕೆಗಳನ್ನು ಧರಿಸಿಕೊಂಡು ಕಾದಾಡಲು ಆರಂಭಿಸಿದರು. ಕೆಲವೊಮ್ಮೆ ಸಂಪೂರ್ಣವಾಗಿ ನಗ್ನವಾಗಿಯೂ ಹೋರಾಡುತ್ತಿದ್ದರು.
ಪುರಾತನ ರೋಮನ್ ಬಾಕ್ಸಿಂಗ್‌‌
ಪುರಾತನ ರೋಮ್ನಲ್ಲಿ ಎರಡು ರೀತಿಯ ಬಾಕ್ಸಿಂಗ್‌ಗಳಿದ್ದವು‌. ಎರಡೂ ಎಟ್ರುಸ್ಕ್ಯಾನ್ ಬಾಕ್ಸಿಂಗ್‌‌ನಿಂದ ಬಂದವಾಗಿದ್ದವು. ಅಂಗಸಾಧನೆಯ ರೀತಿಯ ಬಾಕ್ಸಿಂಗ್‌‌ ರೋಮನ್ ಸಾಮ್ರಾಜ್ಯದಾದ್ಯಂತ ಹೆಚ್ಚು ಜನಪ್ರಿಯವಾಗಿತ್ತು. ಮತ್ತೊಂದು ರೀತಿಯ ಬಾಕ್ಸಿಂಗ್‌‌ ಎಂದರೆ ಕತ್ತಿಮಲ್ಲನ ಬಾಕ್ಸಿಂಗ್. ಕಾದಾಳುಗಳು ಸಾಮಾನ್ಯವಾಗಿ ಅಪರಾಧಿಗಳು ಮತ್ತು ಜೀತದಾಳುಗಳಾಗಿರುತ್ತಿದ್ದರು. ಅವರು ಚಾಂಪಿಯನ್‌ಗಳಾಗಿ, ತಮ್ಮ ಸ್ವತಂತ್ರವನ್ನು ಪಡೆಯಬೇಕೆಂದು ಬಯಸುತ್ತಿದ್ದರು; ಆದರೂ ಸ್ವತಂತ್ರ ಪುರುಷರು, ಮಹಿಳೆಯರು ಮತ್ತು ಶ್ರೀಮಂತ ವರ್ಗಕ್ಕೆ ಸೇರಿದವರೂ ಕಾದಾಡುತ್ತಿದ್ದರು. ಗ್ಲ್ಯಾಡಿಯೇಟರ್‌ಗಳು ಅವರ ಬೆರಳಿನ ಗೆಣ್ಣುಗಳಿಗೆ "ಕೆಸ್ಟೆ"ಯನ್ನು ಮತ್ತು ಮುಂದೋಳುಗಳಿಗೆ ಚರ್ಮದ ಪಟ್ಟಿಗಳನ್ನು ಏಟಿನ ವಿರುದ್ಧ ರಕ್ಷಣೆಗಾಗಿ ಧರಿಸುತ್ತಿದ್ದರು. ಗಾಢವಾದ ಗಾಯದ ಗುರುತಿರುವ ಮತ್ತು ಹೂಕೋಸು ಕಿವಿಗಳಂತೆ ಚಾಚಿದ ಚಿತ್ರ ಬಾಕ್ಸರ್‌ ಆಫ್ ಕ್ವಿರಿನಲ್, ಇದು ಎಷ್ಟೊಂದು ಕ್ರೂರವಾದ ಕ್ರೀಡೆಯಾಗಿತ್ತು ಎಂಬುದನ್ನು ತೋರಿಸುತ್ತದೆ (ಪಂದ್ಯಗಳು ಹೆಚ್ಚಾಗಿ ವಿರೋಧಿಯ ಸಾವಿನಲ್ಲಿ ಅಥವಾ ಊನಗೊಳಿಸುವುದರಲ್ಲಿ ಕೊನೆಗೊಳ್ಳುತ್ತಿದ್ದವು).
ಅಂತಿಮವಾಗಿ, ಮೊದಲ ಕಾದಾಟವು ಹೆಚ್ಚು ಜನಪ್ರಿಯವಾಯಿತು. ಚಕ್ರವರ್ತಿಗಳೂ ಸಹ ಕಾದಾಡಲು ಆರಂಭಿಸಿದರು. ಈ ಅಭ್ಯಾಸವು ಕೇಸರ್ ನೆರೋನಿಸ್‌ನಿಂದ ಪ್ರೇರೇಪಿಸಲ್ಪಟ್ಟಿತು. ಚುರುಕುಬುದ್ಧಿಯ ಡೇರ್ಸ್ ಮತ್ತು ಪ್ರಚಂಡ ಎಂಟೆಲ್ಲಸ್‌ನ ನಡುವಿನ ಕಾದಾಟವನ್ನು ರೋಮನ್ ರಾಷ್ಟ್ರೀಯ ಮಹಾಕಾವ್ಯ ಏನೈಡ್ನಲ್ಲಿ (ಕ್ರಿ.ಪೂ. 1ನೇ ಶತಮಾನ) ಸುದೀರ್ಘವಾಗಿ ವಿವರಿಸಲಾಗಿದೆ.
ಕ್ರಿ.ಶ. 393ರಲ್ಲಿ ಒಲಿಂಪಿಕ್‌ಗಳನ್ನು ಕ್ರಿಶ್ಚಿಯನ್ ಚಕ್ರವರ್ತಿ ಥಿಯೊಡೋಸಿಯಸ್ ನಿಷೇಧಿಸಿದನು. ಕ್ರಿ.ಶ. 400ರಲ್ಲಿ ಥಿಯೊಡೋರಿಕ್ ದಿ ಗ್ರೇಟ್ ಬಾಕ್ಸಿಂಗ್‌‌ ದೇವರ ಪ್ರತಿರೂಪವಾದ ಮುಖವನ್ನು ವಿಕಾರಗೊಳಿಸುವುದರಿಂದ ದೇವರಿಗೆ ಅವಮಾನ ಮಾಡುತ್ತದೆಂದು ಬಾಕ್ಸಿಂಗ್‌‌ಅನ್ನು ನಿಷೇಧಿಸಿದನು. ಆದರೂ ಈ ಆಜ್ಞೆಯು ಪೌರಾತ್ಯ ಸಾಮ್ರಾಜ್ಯದ ಪ್ರಮುಖ ನಗರಗಳ ಹೊರಗೆ ಅಷ್ಟೊಂದು ಪ್ರಭಾವವನ್ನು ಹೊಂದಿರಲಿಲ್ಲ. ಆ ಸಂದರ್ಭದಲ್ಲಿ ಪಾಶ್ಚಿಮಾತ್ಯ ಯುರೋಪ್, ರೋಮನ್ ಸಾಮ್ರಾಜ್ಯದ ಭಾಗವಾಗಿರಲಿಲ್ಲ. ಬಾಕ್ಸಿಂಗ್‌‌ ಯುರೋಪಿನಲ್ಲಿ ಮಧ್ಯಯುಗದಾದ್ಯಂತ ಮತ್ತು ಅನಂತರ ಜನಪ್ರಿಯವಾಗಿ ಉಳಿದಿತ್ತು. ಮಲ್ಲಯುದ್ಧ, ಕತ್ತಿವರಿಸೆ ಮತ್ತು ಓಟದ ಪಂದ್ಯಗಳು (ಸಾರೋಟು ಮತ್ತು ಕಾಲ್ನಡಿಗೆ ಎರಡೂ) ಯಾವುದೇ ರೀತಿಯ ವಿರೂಪವನ್ನು ಉಂಟುಮಾಡದಿರುವುದರಿಂದ ಹಿಂದಿನ ರೋಮನ್ನರಿಂದ ನಿಷೇಧಿಸಲ್ಪಟ್ಟಿರಲಿಲ್ಲ.
ಬ್ರೋಟನ್‌ನ ನಿಯಮಗಳು (1743)
thumb|left|150px|1867ರಲ್ಲಿ ಎಡ್ಮಂಡ್ ಪ್ರೈಸ್‌ನ ದಿ ಸೈನ್ಸ್ ಆಫ್ ಸೆಲ್ಫ್ ಡಿಫೆನ್ಸ್‌: ಎ ಟ್ರೀಟೈಸ್ ಆನ್ ಸ್ಪ್ಯಾರಿಂಗ್ ಆಂಡ್ ರೆಸ್ಲಿಂಗ್‌ನಲ್ಲಿ ಪ್ರದರ್ಶನಗೊಂಡ ಒಂದು ನೇರ ಭಂಗಿ ಪ್ರಾಚೀನ ಬಾಕ್ಸಿಂಗ್‌‌ ಚಟುವಟಿಕೆಗಳ ದಾಖಲೆಗಳು ರೋಮನ್ ಸಾಮ್ರಾಜ್ಯದ ಪತನದ ನಂತರದ ಕಣ್ಮರೆಯಾದವು. ಆದರೂ ಇಟಲಿಯ ವಿವಿಧ ನಗರಗಳು ಮತ್ತು ಪ್ರಾಂತಗಳಲ್ಲಿ 12ನೇ ಮತ್ತು 17ನೇ ಶತಮಾನಗಳಲ್ಲಿ ನಡೆಸಲ್ಪಟ್ಟ ವಿವಿಧ ಮುಷ್ಟಿ-ಕಾಳಗದ ಕ್ರೀಡೆಗಳ ಬಗೆಗಿನ ವಿವರಾತ್ಮಕ ದಾಖಲೆಗಳಿವೆ. ಪುರಾತನ ರಸ್ನಲ್ಲಿ ಮುಷ್ಟಿಕಾಳಗವೆಂದು ಕರೆಯುವ ಒಂದು ಕ್ರೀಡೆಯೂ ಸಹ ಅಸ್ತಿತ್ವದಲ್ಲಿತ್ತು. ಆ ಕ್ರೀಡೆಯು ನಂತರ ಆರಂಭಿಕ 18ನೇ ಶತಮಾನದಲ್ಲಿ ಇಂಗ್ಲೆಂಡ್‌ನಲ್ಲಿ ರಕ್ಷಣೆಯಿಲ್ಲದ-ಬೆರಳಿನ ಗೆಣ್ಣು(ಬೇರ್-ನಕಲ್) ಬಾಕ್ಸಿಂಗ್‌‌ ಎಂಬ ರೂಪದಲ್ಲಿ ಮತ್ತೆ ಹುಟ್ಟಿಕೊಂಡಿತು. ಇದನ್ನು ಕೆಲವೊಮ್ಮೆ ಬಹುಮಾನದ-ಕಾಳಗ ವೆಂದೂ ಕರೆಯಲಾಗುತ್ತಿತ್ತು. ರಕ್ಷಣೆಯಿಲ್ಲದ-ಬೆರಳಿನ-ಗೆಣ್ಣು ಕಾಳಗದ ಮೊದಲ ದಾಖಲೆಯು ಇಂಗ್ಲೆಂಡ್‌ನಲ್ಲಿ 1681ರಲ್ಲಿ ಲಂಡನ್ ಪ್ರೊಟೆಸ್ಟೆಂಟ್ ಮರ್ಕ್ಯುರಿ ಯಲ್ಲಿ ಕಂಡುಬಂದಿದೆ. ಮೊದಲ ಇಂಗ್ಲಿಷ್ ರಕ್ಷಣೆಯಿಲ್ಲದ-ಬೆರಳಿನ-ಗೆಣ್ಣು ಬಾಕ್ಸಿಂಗ್ ಚಾಂಪಿಯನ್ ಎಂದರೆ ಜೇಮ್ಸ್ ಫಿಗ್, 1719. ಈ ಕಾಲದಲ್ಲೇ "ಬಾಕ್ಸಿಂಗ್‌‌" ಪದವು ಮೊದಲು ಬಳಕೆಗೆ ಬಂದಿತು. ಆಧುನಿಕ ಬಾಕ್ಸಿಂಗ್‌‌ನ ಈ ಆರಂಭಿಕ ರೂಪವು ತೀರಾ ಭಿನ್ನವಾಗಿತ್ತು ಎಂಬುದನ್ನು ಗಮನಿಸಬೇಕು. ಮಿಸ್ಟರ್ ಫಿಗ್‌ನ ಕಾಲದ ಸ್ಪರ್ಧೆಗಳು ಮುಷ್ಟಿಕಾಳಗದೊಂದಿಗೆ ಕತ್ತಿವರಿಸೆ ಮತ್ತು ದೊಣ್ಣೆಕಾಳಗಗಳನ್ನೂ ಒಳಗೊಂಡಿದ್ದವು.
ಆರಂಭಿಕ ಕಾಳಗಗಳು ಯಾವುದೇ ಬರೆದ ನಿಮಯಗಳನ್ನು ಹೊಂದಿರಲಿಲ್ಲ. ಆಗ ಯಾವುದೇ ತೂಕದ ವಿಭಾಗಗಳು ಅಥವಾ ಸುತ್ತಿನ ಮಿತಿಗಳಿರಲಿಲ್ಲ ಹಾಗೂ ರೆಫರಿಯೂ ಸಹ ಇರಲಿಲ್ಲ. ಸಾಮಾನ್ಯವಾಗಿ ಇದು ಹೆಚ್ಚುಕಡಿಮೆ ಸಂಪೂರ್ಣವಾಗಿ ಅಸ್ತವ್ಯಸ್ತವಾಗಿತ್ತು. ಬ್ರೋಟನ್‌ನ ನಿಯಮಗಳೆಂದು ಕರೆಯಲ್ಪಡುವ ಮೊದಲ ಬಾಕ್ಸಿಂಗ್‌‌ ನಿಯಮಗಳನ್ನು ಅಧಿಕ-ಭಾರದ ಚಾಂಪಿಯನ್ ಜ್ಯಾಕ್ ಬ್ರೋಟನ್‌ 1743ರಲ್ಲಿ, ಕೆಲವೊಮ್ಮೆ ಸಾವುಗಳು ಸಂಭವಿಸುತ್ತಿದ್ದ ಕಾಳಗ-ರಂಗದಲ್ಲಿ ಕಾದಾಳಿಗಳನ್ನು ರಕ್ಷಿಸಲು ಬಳಕೆಗೆ ತಂದನು. ಈ ನಿಯಮಗಳಡಿಯಲ್ಲಿ, ಒಬ್ಬ ಕಾದಾಳಿಯು ಕೆಳಗೆ ಉರುಳಿಬಿದ್ದು, 30 ಸಕೆಂಡುಗಳ ಎಣಿಕೆಯ ನಂತರವೂ ಕಾದಾಟವನ್ನು ಮುಂದುವರಿಸಲು ಅಸಮರ್ಥನಾದರೆ, ಆ ಕಾಳಗವು ಮುಕ್ತಾಯವಾಗುತ್ತಿತ್ತು. ಉರುಳಿಬಿದ್ದ ಕಾದಾಳಿಯನ್ನು ಹೊಡೆಯುವುದು ಮತ್ತು ನಡುವಿನ ಕೆಳಗೆ ಭದ್ರವಾಗಿ ಹಿಡಿದುಕೊಳ್ಳುವುದು ನಿಷೇಧಿಸಲ್ಪಟ್ಟಿದ್ದವು. ಬ್ರೋಟನ್‌ "ಮಫ್ಲರ್"ಗಳ ಬಳಕೆಯನ್ನೂ ಚಾಲ್ತಿಗೆ ತಂದನು ಮತ್ತು ಪ್ರೋತ್ಸಾಹಿಸಿದನು. ಇವು ಒಂದು ರೀತಿಯ ಮೆತ್ತೆಯೊದಗಿಸುವ ಕೈಗವಸುಗಳು. ಇವನ್ನು ತರಬೇತಿ ಮತ್ತು ಪ್ರದರ್ಶನಗಳಲ್ಲಿ ಬಳಸಲಾಗುತ್ತಿತ್ತು. ಬಾಕ್ಸಿಂಗ್‌‌ ಬಗೆಗಿನ ಮೊದಲ ಪತ್ರಿಕೆಯನ್ನು 18ನೇ ಶತಮಾನದ ಉತ್ತರಾರ್ಧದಲ್ಲಿ ಯಶಸ್ವಿ ಬರ್ಮಿಂಗ್ಹ್ಯಾಮ್ ಬಾಕ್ಸರ್‌ 'ವಿಲಿಯಮ್ ಫುಟ್ರೆಲ್' ಪ್ರಕಟಿಸಿದನು. ಆತನು 1788ರ ಜುಲೈ 9ರಂದು ಕ್ರೋಯ್ಡನ್‌ನ ಸ್ಮಿಥ್ಯಾಮ್ ಬಾಟಮ್‌ನಲ್ಲಿ ಕಿರಿಯ "ಜಂಟಲ್‌ಮ್ಯಾನ್" ಜಾನ್ ಜ್ಯಾಕ್ಸನ್ ವಿರುದ್ಧ ನಡೆದ ಒಂದು ಗಂಟೆ ಮತ್ತು ಹದಿನೇಳು ನಿಮಿಷಗಳ ಕಾಳಗದವರೆಗೆ ಯಾರಿಂದಲೂ ಸೋಲನ್ನು ಕಾಣದೆ ಜಯಶಾಲಿಯಾಗಿದ್ದನು. ಈ ಕಾಳಗದಲ್ಲಿ ಪ್ರಿನ್ಸ್ ಆಫ್ ವೇಲ್ಸ್ ಉಪಸ್ಥಿತರಿದ್ದರು. thumb|ಇಂಗ್ಲೆಂಡ್‌‌ನಲ್ಲಿ 1811ರಲ್ಲಿ ಭಾರಿ-ತೂಕದ ಚಾಂಪಿಯನ್‌-ಪಟ್ಟದ ಮರು-ಪಂದ್ಯದಲ್ಲಿ ಟಾಮ್ ಮಾಲಿನಿಯಾಕ್ಸ್ ಮತ್ತು ಟಾಮ್ ಕ್ರಿಬ್ಬ್ ಈ ನಿಯಮಗಳು ಕಾದಾಳಿಗಳಿಗೆ ಇಂದಿನ ಬಾಕ್ಸರ್‌ಗಳು ಹೊಂದಿಲ್ಲದ ಒಂದು ಪ್ರಯೋಜನವನ್ನು ನೀಡುತ್ತಿದ್ದವು: ಅವು ಕಾದಾಳಿಗೆ ಯಾವುದೇ ಸಮಯದಲ್ಲಿ ಒಂದು ಮಂಡಿಗೆ ಕುಸಿದಾಗಿ 30-ಸೆಕೆಂಡುಗಳ ಎಣಿಕೆಯನ್ನು ಆರಂಭಿಸಲು ಅನುವು ಮಾಡಿಕೊಡುತ್ತಿದ್ದವು. ಆದ್ದರಿಂದ ಕಾದಾಳಿಯು ತಾನು ಅಪಾಯದಲ್ಲಿರುವುದನ್ನು ಮತ್ತು ಪುನಃಚೇತರಿಸಿಕೊಳ್ಳಲು ಅವಕಾಶವಿರುವುದನ್ನು ಕಂಡುಕೊಳ್ಳುತ್ತಾನೆ. ಆದರೂ ಇದನ್ನು "ಪೌರುಷಹೀನ" ವೆಂದು ಪರಿಗಣಿಸಲಾಗುತ್ತಿತ್ತು ಹಾಗೂ ಇದನ್ನು ಸಹಾಯಕ ಬಾಕ್ಸರ್‌ಗಳು ಉಂಟುಮಾಡಿದ ಹೆಚ್ಚುವರಿ ನಿಮಯಗಳು ರದ್ದುಗೊಳಿಸಿದವು. ಆಧುನಿಕ ಬಾಕ್ಸಿಂಗ್‌ನಲ್ಲಿ ಉದ್ದೇಶಪೂರ್ವಕವಾಗಿ ‌ಹಿಂಜರಿಯುವುದು ಪುನಃಚೇತರಿಸಿಕೊಳ್ಳುವ ಕಾದಾಳಿಗೆ ಅಂಕವನ್ನು ಕಳೆದುಕೊಳ್ಳುವಂತೆ ಮಾಡುತ್ತದೆ. ಸ್ಪರ್ಧಿಗಳು ಅವರ ಕೈಗಳನ್ನು ರಕ್ಷಿಸಿಕೊಳ್ಳಲು ಭಾರಿ ಚರ್ಮದ ಕೈಗವಸುಗಳು ಮತ್ತು ಮಣಿಕಟ್ಟು-ಹೊದಿಕೆಗಳನ್ನು ಹೊಂದಿಲ್ಲದಿದ್ದುದರಿಂದ, ತಲೆಗೆ ಪೆಟ್ಟು ನೀಡುವಾಗ ಕೆಲವು ನಿರ್ಬಂಧಗಳು ಅವಶ್ಯಕವಾಗಿದ್ದವು.
ಲಂಡನ್ ಪ್ರೈಜ್ ರಿಂಗ್ ನಿಯಮಗಳು (1838)
ಹತ್ತೊಂಭತ್ತನೇ ಶತಮಾನದ ಉತ್ತರಾರ್ಧದಲ್ಲಿ ಬಾಕ್ಸಿಂಗ್‌‌ ಅಥವಾ ಬಹುಮಾನದ-ಕಾಳಗವು ಪ್ರಾಥಮಿಕವಾಗಿ ಅಸ್ಪಷ್ಟ ಕಾನೂನು-ಸಮ್ಮತಿಯ ಕ್ರೀಡೆಯಾಗಿತ್ತು. ಇಂಗ್ಲೆಂಡ್‌ನಲ್ಲಿ ಮತ್ತು ಅಮೆರಿಕ ಸಂಯುಕ್ತ ಸಂಸ್ಥಾನದ ಹೆಚ್ಚಿನ ಭಾಗಗಳಲ್ಲಿ ಬಹುಮಾನದ-ಕಾಳಗಗಳನ್ನು ಹೆಚ್ಚಾಗಿ ಜೂಜಿನ ಪ್ರದೇಶಗಳಲ್ಲಿ ನಡೆಸಲಾಗುತ್ತಿತ್ತು ಹಾಗೂ ಅನೇಕ ಸಂದರ್ಭಗಳಲ್ಲಿ ಇವನ್ನು ಪೋಲೀಸರು ನಿಗ್ರಹಿಸುತ್ತಿದ್ದರು. ಕಾದಾಟ ಮತ್ತು ಮಲ್ಲಯುದ್ಧಗಳ ತಂತ್ರಗಳು ಮುಂದುವರಿಯುತ್ತಿದ್ದವು. ಅಲ್ಲದೆ ಬಹುಮಾನದ-ಕಾಳಗಗಳಲ್ಲಿ ದಂಗೆಗಳು ಸಾಮಾನ್ಯವಾಗಿ ಕಂಡುಬರುತ್ತಿದ್ದವು. ಆದರೂ ಈ ಅವಧಿಯಲ್ಲಿ ಕೆಲವು ಪ್ರಮುಖ ರಕ್ಷಣೆಯಿಲ್ಲದ-ಬೆರಳಿನ ಗೆಣ್ಣು ಚಾಂಪಿಯನ್‌ಗಳು ಕಂಡುಬಂದಿದ್ದಾರೆ. ಅವರು ಅತ್ಯಾಧುನಿಕ ಮತ್ತು ಸಂಕೀರ್ಣವಾದ ಕಾಳಗದ ತಂತ್ರಗಳನ್ನು ಅಭಿವೃದ್ಧಿಪಡಿಸಿದರು.
ಮಾರ್ಕ್ವೆಸ್ ಆಫ್ ಕ್ವೀನ್ಸ್‌ಬೆರಿ ನಿಯಮಗಳು (1867)
1867ರಲ್ಲಿ ಮಾರ್ಕ್ವೆಸ್ ಆಫ್ ಕ್ವೀನ್ಸ್‌ಬೆರಿ ನಿಯಮಗಳನ್ನು ಜಾನ್ ಚೇಂಬರ್ಸ್ ಲಂಡನ್‌ನ ಲಿಲ್ಲಿ ಬ್ರಿಡ್ಜ್ನಲ್ಲಿ ಕಡಿಮೆ-ತೂಕದವರಿಗಾಗಿ, ಮಧ್ಯಮ-ತೂಕದವರಿಗಾಗಿ ಮತ್ತು ಭಾರಿ-ತೂಕದವರಿಗಾಗಿ ನಡೆಸಿದ ಹವ್ಯಾಸಿ-ಚಾಂಪಿಯನ್‌ಪಟ್ಟಕ್ಕಾಗಿ ಸಿದ್ಧಮಾಡಿದನು. ಈ ನಿಯಮಗಳನ್ನು ಮಾರ್ಕ್ವೆಸ್ ಆಫ್ ಕ್ವೀನ್ಸ್‌ಬೆರಿಯ ಪ್ರೋತ್ಸಾಹದಲ್ಲಿ ಪ್ರಕಟಿಸಲಾಯಿತು. ಆತನ ಹೆಸರು ಯಾವಾಗಲೂ ಆ ನಿಯಮಗಳೊಂದಿಗೆ ಸಂಬಂಧಿಸಿದೆ.
thumb|200px|left| 1894ರ ಜೂನ್‌‌ನಲ್ಲಿ ಲಿಯೊನಾರ್ಡ್-ಕಶಿಂಗ್ ನಡುವೆ ನಡೆದ ಮುಷ್ಟಿಕಾಳಗದ ಪಂದ್ಯ.ಒಂದು-ನಿಮಿಷದ ಆರು ಸುತ್ತುಗಳಲ್ಲಿ ಪ್ರತಿಯೊಂದನ್ನೂ ಕೈನೆಟೊಗ್ರಾಫ್‌ನಲ್ಲಿ ದಾಖಲುಗೊಳಿಸಲಾಗಿತ್ತು. ಇದನ್ನು ಪ್ರದರ್ಶಕರಿಗೆ $22.50 ಬೆಲೆಗೆ ಲಭ್ಯವಾಗುವಂತೆ ಮಾಡಲಾಗಿತ್ತು. ಅಂತಿಮ ಸುತ್ತನ್ನು ವೀಕ್ಷಿಸಿದ ವೀಕ್ಷಕರು ಲಿಯೊನಾರ್ಡ್ ಹೊಡೆದುರುಳಿಸಿದುದನ್ನು ಕಂಡರು. ಒಟ್ಟಿಗೆ ಹನ್ನೆರಡು ನಿಯಮಗಳಿದ್ದವು ಹಾಗೂ ಅವು ಕಾಳಗಗಳು 24-ಅಡಿ-ಚದರ ವಿಸ್ತೀರ್ಣದ ಅಥವಾ ಅಂತಹುದೇ ರಂಗದಲ್ಲಿ "ಒಂದು ಉಗ್ರವಾದ ಬಾಕ್ಸಿಂಗ್‌‌ ಪಂದ್ಯ"ವಾಗಿರಬೇಕೆಂದು ನಿರ್ದಿಷ್ಟಪಡಿಸುತ್ತಿದ್ದವು. ಸುತ್ತುಗಳು ಮೂರು ನಿಮಿಷದಷ್ಟು ದೀರ್ಘವಾಗಿರುತ್ತಿದ್ದವು ಹಾಗೂ ಸುತ್ತುಗಳ ಮಧ್ಯೆ ಒಂದು ನಿಮಿಷ ವಿರಾಮಾವಧಿಗಳಿರುತ್ತಿದ್ದವು. ಕಾದಾಳಿಯು ಕೆಳಗುರುಳಿ ಬಿದ್ದಾಗ ಹತ್ತು ಸೆಕೆಂಡುಗಳ ಎಣಿಕೆಯನ್ನು ನೀಡಲಾಗುತ್ತಿತ್ತು ಹಾಗೂ ಕಾಳಗವನ್ನು ನಿಷೇಧಿಸಲಾಗುತ್ತಿತ್ತು.
ಇಂಗ್ಲಿಷ್ ಕೇಸ್ R v. ಕಾನಿ ಯು 1882ರಲ್ಲಿ ಸ್ಪರ್ಧಿಗಳ ಒಪ್ಪಿಗೆಯ ಹೊರತಾಗಿ ರಕ್ಷಣೆಯಿಲ್ಲದ-ಬೆರಳಿನ ಗೆಣ್ಣು ಕಾಳಗವು ಶರೀರಕ್ಕೆ ಹಾನಿಯನ್ನುಂಟುಮಾಡುವ ಒಂದು ಹಲ್ಲೆಯಾಗಿದೆಯೆಂದು ಹೇಳಿತು. ಇದು ಇಂಗ್ಲೆಂಡ್‌ನಲ್ಲಿ ಸಾರ್ವಜನಿಕವಾಗಿ ವ್ಯಾಪಕವಾಗಿ ಹರಡಿದ್ದ ರಕ್ಷಣೆಯಿಲ್ಲದ-ಬೆರಳಿನ ಗೆಣ್ಣು ಸ್ಪರ್ಧೆಗಳನ್ನು ಕೊನೆಗೊಳಿಸುವಂತೆ ಸೂಚಿಸಿತು.
ಕ್ವೀನ್ಸ್‌ಬೆರಿ ನಿಯಮಗಳಡಿಯಲ್ಲಿ ಪ್ರಪಂಚದಲ್ಲಿ ಮೊದಲ ಬಾರಿಗೆ ಭಾರಿ-ತೂಕದ ಚಾಂಪಿಯನ್‌ ಆದವನೆಂದರೆ "ಜಂಟಲ್‌ಮ್ಯಾನ್‌ ಜಿಮ್" ಕಾರ್ಬೆಟ್ಟ್. ಆತನು ನ್ಯೂ ಆರ್ಲಿಯನ್ಸ್ನ ಪೆಲಿಕನ್ ಅಥ್ಲೆಟಿಕ್ ಕ್ಲಬ್‌ನಲ್ಲಿ 1892ರಲ್ಲಿ ನಡೆದ ಪಂದ್ಯದಲ್ಲಿ ಜಾನ್ L. ಸುಲ್ಲಿವ್ಯಾನ್‌ನನ್ನು ಸೋಲಿಸಿದನು.
ಆರಂಭಿಕ ಇಪ್ಪತ್ತನೇ ಶತಮಾನದಾದ್ಯಂತ ಬಾಕ್ಸರ್‌ಗಳು, ಟೆಕ್ಸ್ ರಿಕಾರ್ಡ್ನಂತಹ ಪ್ರೋತ್ಸಾಹಕರ ಪ್ರಭಾವದ ಹಾಗೂ ಜಾನ್ L. ಸುಲ್ಲಿವ್ಯಾನ್‌ರಿಂದ ಹಿಡಿದು ಜ್ಯಾಕ್ ಡೆಂಪ್ಸೆರವರೆಗಿನ ಶ್ರೇಷ್ಠ ಚಾಂಪಿಯನ್‌ಗಳ ಜನಪ್ರಿಯತೆಯ ನೆರವಿನೊಂದಿಗೆ ಕಾನೂನು-ಸಮ್ಮತಿಯನ್ನು ಪಡೆಯಲು ತುಂಬಾ ಕಷ್ಟಪಟ್ಟರು. ಈ ಅವಧಿಯ ನಂತರ ಸ್ವಲ್ಪದರಲ್ಲಿ, ಈ ಕ್ರೀಡೆಯನ್ನು ನಿಯಂತ್ರಿಸಲು ಮತ್ತು ವಿಶ್ವವ್ಯಾಪಕವಾಗಿ ಜನಪ್ರಿಯವಾದ ಚಾಂಪಿಯನ್‌ಗಳನ್ನು ದೃಢಪಡಿಸಲು ಬಾಕ್ಸಿಂಗ್‌‌ ನಿಯೋಗಗಳು ಮತ್ತು ಇತರ ಅನುಮೋದಿಸುವ-ಸಂಸ್ಥೆಗಳು ಸ್ಥಾಪನೆಯಾದವು.
ನಿಯಮಗಳು
ಮಾರ್ಕ್ವೆಸ್ ಆಫ್ ಕ್ವೀನ್ಸ್‌ಬೆರಿ ನಿಯಮಗಳು 1867ರಲ್ಲಿ ಪ್ರಕಟವಾದಾಗಿನಿಂದ ಆಧುನಿಕ ಬಾಕ್ಸಿಂಗ್‌‌ಅನ್ನು ನಿರ್ದೇಶಿಸುತ್ತಿರುವ ಸಾರ್ವತ್ರಿಕ ನಿಯಮಗಳಾಗಿವೆ.
ಬಾಕ್ಸಿಂಗ್‌‌ ಪಂದ್ಯವು ವೈಶಿಷ್ಟ್ಯವಾಗಿ ನಿರ್ದಿಷ್ಟ ಸಂಖ್ಯೆಯ ಮೂರು-ನಿಮಿಷದ ಸುತ್ತುಗಳನ್ನು ಹೊಂದಿರುತ್ತದೆ, ಗರಿಷ್ಠವೆಂದರೆ 12 ಸುತ್ತುಗಳವರೆಗಿರುತ್ತದೆ (ಹಿಂದಿನ ಕಾಲದಲ್ಲಿ 15). ಪ್ರತಿ ಸುತ್ತಿನ ಮಧ್ಯದಲ್ಲಿ ಒಂದು ನಿಮಿಷ ಕಾಲ ಕಾದಾಳಿಗಳು ಅವರಿಗೆ ಗೊತ್ತುಪಡಿಸಿದ ವಿಶ್ರಾಂತಿ-ಮೂಲೆಗಳಲ್ಲಿ ಅವರ ತರಬೇತುದಾರರಿಂದ ಮತ್ತು ಸಿಬ್ಬಂದಿಗಳಿಂದ ಸಲಹೆ ಮತ್ತು ಎಚ್ಚರಿಕೆಗಳನ್ನು ಪಡೆಯುತ್ತಾರೆ. ಕಾದಾಟವು ಒಬ್ಬ ರೆಫರಿಯಿಂದ ನಿಯಂತ್ರಿಸಲ್ಪಡುತ್ತದೆ. ಆತನು ಕಾದಾಳಿಗಳ ನಿರ್ವಹಣೆಯನ್ನು ನಿರ್ಣಯಿಸಲು ಮತ್ತು ನಿಯಂತ್ರಿಸಲು, ಸುರಕ್ಷಿತವಾಗಿ ಕಾದಾಡಲು ಅವರ ಸಾಮರ್ಥ್ಯದ ಬಗ್ಗೆ ನಿರ್ಧರಿಸಲು, ಕೆಳಗೆ ಉರುಳಿದ ಕಾದಾಳಿಗಳಿಗೆ ಸಮಯವನ್ನು ಎಣಿಸಲು ಹಾಗೂ ಫೌಲ್‌ಗಳನ್ನು ನಿರ್ಣಯಿಸಲು ಕಾಳಗ-ರಂಗದೊಳಗೆ ಕಾರ್ಯನಿರ್ವಹಿಸುತ್ತಾನೆ. ಸುಮಾರು ಮೂರು ತೀರ್ಪುಗಾರರು ರಂಗದ ಹತ್ತಿರದಲ್ಲಿರುತ್ತಾರೆ. ಅವರು ತಗಲುವ, ರಕ್ಷಿಸುವ, ನಾಕ್‌ಡೌನ್ ಮಾಡುವ ಮುಷ್ಟಿಯೇಟುಗಳ ಮತ್ತು ಇತರ ಪರಿಮಾಣಗಳ ಆಧಾರದಲ್ಲಿ ಸುತ್ತನ್ನು ಲೆಕ್ಕಹಾಕುತ್ತಾರೆ ಮತ್ತು ಬಾಕ್ಸರ್‌ಗಳಿಗೆ ಅಂಕಗಳನ್ನು ನೀಡುತ್ತಾರೆ. ಬಾಕ್ಸಿಂಗ್‌‌ ತೀರ್ಪಿನ ಪೂರ್ವ-ನಿರ್ಧಾರಿತವಾದ ಎಲ್ಲೆ ಇರದ ಶೈಲಿಯಿಂದಾಗಿ, ಹೆಚ್ಚಿನ ಕಾದಾಟಗಳು ವಿವಾದಾತ್ಮಕ ಫಲಿತಾಂಶಗಳನ್ನು ಹೊಂದುತ್ತವೆ. ಒಬ್ಬ ಅಥವಾ ಇಬ್ಬರೂ ಕಾದಾಳಿಗಳು ತಾವು ಮೋಸಹೋಗಿದ್ದೇವೆಂದು ಅಥವಾ ಪಕ್ಷಪಾತದಿಂದ ಗೆಲುವನ್ನು ಕಳೆದುಕೊಂಡೆವೆಂದು ಭಾವಿಸುತ್ತಾರೆ. ಪ್ರತಿಯೊಬ್ಬ ಕಾದಾಳಿಯು ಕಾಳಗದ-ರಂಗದಲ್ಲಿ ಒಂದು ಗೊತ್ತುಪಡಿಸಿದ ವಿಶ್ರಾಂತಿ-ಮೂಲೆಯನ್ನು ಹೊಂದಿರುತ್ತಾನೆ. ಅಲ್ಲಿ ಅವನ ಅಥವಾ ಅವಳ ತರಬೇತುದಾರರು ಮತ್ತು ಒಬ್ಬ ಅಥವಾ ಅದಕ್ಕಿಂತ ಹೆಚ್ಚಿನ "ಸಹಾಯಕ"ರು ಕಾದಾಟದ ಆರಂಭದಲ್ಲಿ ಮತ್ತು ಸುತ್ತುಗಳ ಮಧ್ಯದಲ್ಲಿ ಕಾದಾಳಿಗೆ ಸಲಹೆಸೂಚನೆಗಳನ್ನು ನೀಡುತ್ತಾರೆ. ಪ್ರತಿಯೊಬ್ಬ ಬಾಕ್ಸರ್‌ಗಳೂ ಪ್ರತಿ ಸುತ್ತಿನ ಆರಂಭದಲ್ಲಿ ರಂಗಕ್ಕೆ ಅವರಿಗೆ ಗೊತ್ತುಪಡಿಸಿದ ವಿಶ್ರಾಂತಿ-ಮೂಲೆಗಳಿಂದ ಪ್ರವೇಶಿಸುತ್ತಾರೆ ಹಾಗೂ ಪ್ರತಿ ಸುತ್ತಿನ ಕೊನೆಯಲ್ಲಿ ಸಂಕೇತದ ಮೂಲಕ ಆದೇಶಿಸಿದಾಗ ಕಾದಾಟವನ್ನು ಮುಗಿಸಿ, ಅವರ ಮೂಲೆಗಳಿಗೆ ಹಿಂದಿರುಗಬೇಕು.
ಮೊದಲೇ ನಿರ್ದಿಷ್ಟಪಡಿಸಿದ ಸಂಖ್ಯೆಯ ಸುತ್ತುಗಳಿರುವ ಸ್ಪರ್ಧೆಗೆ ಅಂತಿಮ ನಿರ್ಧಾರವನ್ನು ತೀರ್ಪುಗಾರರು ನೀಡುತ್ತಾರೆ ಹಾಗೂ ಅಂತಹ ಸ್ಪರ್ಧೆಗಳನ್ನು "ಪೂರ್ತಿ ಕಾಲ ಸೆಣಸು(ಗೋ ದಿ ಡಿಸ್ಟ್ಯಾನ್ಸ್)" ಎಂದು ಹೇಳಲಾಗುತ್ತದೆ. ಕಾದಾಟದ ಕೊನೆಯಲ್ಲಿ ಅತಿ ಹೆಚ್ಚು ಅಂಕಗಳಿಸುವ ಕಾದಾಳಿಯನ್ನು ಜಯಶಾಲಿಯೆಂದು ಘೋಷಿಸಲಾಗುತ್ತದೆ. ಮೂವರು ತೀರ್ಪುಗಾರರ ಮಧ್ಯೆ ಏಕಾಭಿಪ್ರಾಯದ ಮತ್ತು ಭಿನ್ನವಾದ ನಿರ್ಣಯಗಳು ಸಂಭವಿಸುತ್ತದೆ. ಒಬ್ಬ ಬಾಕ್ಸರ್‌, ಸೋಲಿಸುವ ಹೊಡೆತದ ಮೂಲಕ ಅಂತಿಮ ನಿರ್ಣಯವನ್ನು ನೀಡುವುದಕ್ಕಿಂತ ಮೊದಲು ಸ್ಪರ್ಧೆಯನ್ನು ಗೆಲ್ಲಬಹುದು; ಅಂತಹ ಸ್ಪರ್ಧೆಗಳನ್ನು "ಪೂರ್ತಿಕಾಲದೊಳಗೆ" ಕೊನೆಗೊಂಡವೆಂದು ಹೇಳಲಾಗುತ್ತದೆ. ಹೋರಾಟದ ಸಂದರ್ಭದಲ್ಲಿ ಕಾದಾಳಿಯು ಹೊಡೆದುರುಳಲ್ಪಟ್ಟರೆ, ಅವನಾಗಿಯೇ ಜಾರಿ ಅಲ್ಲದೆ ವಿರೋಧಿಯ ಹೊಡೆತದ ಪರಿಣಾಮದಿಂದಾಗಿ ಪಾದವನ್ನು ಹೊರತುಪಡಿಸಿ ಬಾಕ್ಸರ್‌ನ ದೇಹದ ಯಾವುದೇ ಇತರ ಭಾಗವು ಕಾಳಗ-ರಂಗದ ನೆಲವನ್ನು ಸೋಕಿದೆಯೇ ಎಂಬುದನ್ನು ರೆಫರಿಯು ನಿರ್ಣಯಿಸುತ್ತಾನೆ. ನಂತರ ರೆಫರಿಯು ಕಾದಾಳಿಯು ತನ್ನ ಕಾಲಮೇಲೆ ತಾನು ನಿಂತು ಕಾದಾಟವನ್ನು ಮುಂದುವರಿಸುವವರೆಗೆ ಎಣಿಸುತ್ತಾನೆ. ರೆಫರಿಯು ಹತ್ತರವರೆಗೆ ಎಣಿಸಬೇಕು. ನಂತರ ಹೊಡೆದುರುಳಿಸಲ್ಪಟ್ಟ ಬಾಕ್ಸರ್‌ನನ್ನು "ಹೊಡೆದು ಕೆಡವಲ್ಪಟ್ಟವೆಂದು(ನಾಕ್ಡ್ ಔಟ್)" (ಪ್ರಜ್ಞೆತಪ್ಪಿದ್ದರೂ ಅಥವಾ ತಪ್ಪಿಲ್ಲದಿದ್ದರೂ) ಹಾಗೂ ಮತ್ತೊಬ್ಬ ಬಾಕ್ಸರ್‌ನನ್ನು ಹೊಡೆದುರುಳಿಸಿದ(ನಾಕ್ಔಟ್) (KO) ಜಯಶಾಲಿಯೆಂದು ಘೋಷಿಸಲಾಗುತ್ತದೆ. ಪೆಟ್ಟುಗಳ ಅಥವಾ ತಮ್ಮನ್ನು ತಾವು ಪರಿಣಾಮಕಾರಿಯಾಗಿ ರಕ್ಷಿಸಿಕೊಳ್ಳಲು ಅಸಮರ್ಥರೆಂಬ ನಿರ್ಣಯದ ಆಧಾರದಲ್ಲಿ ಕಾದಾಳಿಯು ಕಾದಾಟವನ್ನು ಸುರಕ್ಷಿತವಾಗಿ ಮುಂದುವರಿಸಲು ಅಸಮರ್ಥನಾದರೆ ರೆಫರಿ, ಕಾದಾಟದ ವೈದ್ಯರು ಅಥವಾ ಕಾದಾಳಿಯ ವಿಶ್ರಾಂತಿ-ಮೂಲೆಯಲ್ಲಿ ಇರುವವರಿಂದ "ಟೆಕ್ನಿಕಲ್ ನಾಕ್ಔಟ್" (TKO) ಸಾಧ್ಯವಾಗುತ್ತದೆ ಮತ್ತು ಘೋಷಿಸಲ್ಪಡುತ್ತದೆ. ಹೆಚ್ಚಿನ ಕಾನೂನಿನ ಅಧಿಕಾರಗಳು ಮತ್ತು ಅನುಮೋದಿಸುವ-ಏಜೆನ್ಸಿಗಳು "ಮೂರು-ಹೊಡೆದುರುಳಿಸುವ ನಿಯಮ"ವೊಂದನ್ನೂ ಹೊಂದಿವೆ. ಆ ನಿಯಮದ ಪ್ರಕಾರ ಒಂದು ನೀಡಿದ ಸುತ್ತಿನಲ್ಲಿ ಮೂರು ಬಾರಿ ಹೊಡೆದುರುಳಿಸಿದರೆ TKOಅನ್ನು ಘೋಷಿಸಲಾಗುತ್ತದೆ. ಒಂದು TKOಅನ್ನು ಕಾದಾಳಿಯ ಕಾಳಗದ-ದಾಖಲೆಯಲ್ಲಿ ನಾಕ್ಔಟ್ ಎಂದು ಪರಿಗಣಿಸಲಾಗುತ್ತದೆ. "ನಿಲ್ಲಿಸುವ ಎಂಟು" ಎಣಿಸುವ ನಿಯಮವೂ ಸಹ ಬಳಕೆಯಲ್ಲಿದೆ. ಒಂದು ಬಾರಿಯೂ ಹೊಡೆದುರುಳಿಸಿಲ್ಲದಿದ್ದರೂ ಕಾದಾಳಿಯು ಅಪಾಯದಲ್ಲಿದ್ದಾನೆಂದು ಭಾವಿಸಿದಾಗ ರೆಫರಿಯು ಆತನಿಗಾಗಿ ಎಂಟರವರೆಗೆ ಎಣಿಸಲು ಆರಂಭಿಸುವಂತೆ ಈ ನಿಯಮವು ಅನುಮತಿ ನೀಡುತ್ತದೆ. ಎಣಿಸಿದ ನಂತರ ರೆಫರಿಯು ಕಾದಾಳಿಯನ್ನು ಗಮನಿಸಿ ಆತನು ಯುದ್ಧವನನ್ನು ಮುಂದುವರಿಸಲು ತಯಾರಾಗಿದ್ದಾನೆಯೇ ಎಂಬುದನ್ನು ನಿರ್ಧರಿಸುತ್ತಾನೆ. ಅಂಕಗಳಿಸುವ ಉದ್ದೇಶದಿಂದ, 'ನಿಲ್ಲಿಸುವ ಎಂಟು' ಎಣಿಸುವಿಕೆಯನ್ನು ಹೊಡೆದುರುಳಿಸುವುದೆಂದು ಪರಿಗಣಿಸಲಾಗುತ್ತದೆ.
ಸಾಮಾನ್ಯವಾಗಿ ಬಾಕ್ಸರ್‌ಗಳು ನಡುಪಟ್ಟಿಯಿಂದ ಕೆಳಗೆ ಹೊಡೆಯುವುದು, ಬಿಗಿಯಾಗಿ ಹಿಡಿಯುವುದು, ಕಾಲುಕೊಟ್ಟು ಮುಗ್ಗರಿಸುವಂತೆ ಮಾಡುವುದು, ತಳ್ಳುವುದು, ಕಚ್ಚುವುದು, ಉಗುಳುವುದು ಅಥವಾ ಗುದ್ದಾಡುವುದು ಮೊದಲಾದವನ್ನು ಮಾಡದಂತೆ ನಿಷೇಧಿಸಲಾಗುತ್ತದೆ. ಬಾಕ್ಸರ್‌ನ ಚಡ್ಡಿಯು ಮೇಲಕ್ಕೆ ಹೋದರೆ, ವಿರೋಧಿಯು ಆತನ ತೊಡೆಸಂದು ಭಾಗಕ್ಕೆ ಹೊಡೆಯುವಂತಿಲ್ಲ. ಒದೆಯುವುದು, ತಲೆಯಿಂದ ಗುದ್ದುವುದು ಅಥವಾ ಮುಚ್ಚಿದ ಮುಷ್ಟಿಯ ಬೆರಳಿನ-ಗೆಣ್ಣುವಿನ ಹೊರತು ಕೈಯ ಯಾವುದೇ ಭಾಗದಿಂದ ಹೊಡೆಯುವುದನ್ನೂ (ಮೊಣಕೈ, ಹೆಗಲು ಅಥವಾ ಮುಂದೋಳಿನಿಂದ ಮಾತ್ರವಲ್ಲದೆ ತೆರೆದ ಕೈಗವಸುಗಳು, ಮಣಿಕಟ್ಟು, ಕೈಯ ಹಿಂಭಾಗ ಅಥವಾ ಬದಿಯಿಂದ ಹೊಡೆಯುವುದನ್ನೂ ಒಳಗೊಂಡು) ನಿರ್ಬಂಧಿಸಲಾಗುತ್ತದೆ. ಅವರು ಬೆನ್ನಿಗೆ, ಕತ್ತಿನ ಅಥವಾ ತಲೆಯ ಹಿಂಭಾಗಕ್ಕೆ ("ರಾಬಿಟ್-ಹೊಡೆತ"ವೆಂದು ಕರೆಯಲಾಗುತ್ತದೆ) ಅಥವಾ ಮೂತ್ರಜನಕಾಂಗಕ್ಕೆ ಹೊಡೆಯುವುದನ್ನೂ ತಡೆಯಲಾಗುತ್ತದೆ. ಬಾಕ್ಸರ್‌ಗಳು ಹೊಡೆಯುವಾಗ ಹಗ್ಗಗಳನ್ನು ಹಿಡಿದುಕೊಳ್ಳುವುದು, ಹೊಡೆತ ನೀಡುವಾಗ ವಿರೋಧಿಯನ್ನು ಹಿಡಿದುಕೊಳ್ಳುವುದು ಅಥವಾ ವಿರೋಧಿಯ ನಡುಪಟ್ಟಿಯ ಕೆಳಗೆ ಸರಕ್ಕನೆ ತಲೆ ಬಗ್ಗಿಸುವುದು (ಮಧ್ಯದ ದೂರವನ್ನು ಪರಿಗಣಿಸದೆ ವಿರೋಧಿಯ ನಡುವಿನ ಕೆಳಗೆ ಹಿಡಿದು ಉರುಳಿಸುವುದು) ಮೊದಲಾದವನ್ನು ಮಾಡುವುದನ್ನು ನಿಷೇಧಿಸಲಾಗುತ್ತದೆ. ಒಂದು "ಕ್ಲಿಂಚ್" –ಒಂದು ರಕ್ಷಣಾತ್ಮಕ ಚಲನೆ, ಇದರಲ್ಲಿ ಬಾಕ್ಸರ್‌ ನಿಲುಗಡೆಯನ್ನುಂಟುಮಾಡಲು ವಿರೋಧಿಯ ಕೈಗಳನ್ನು ಆವರಿಸಿ ಹಿಡಿದುಕೊಳ್ಳುತ್ತಾನೆ- ರೆಫರಿಯ ಗಮನಕ್ಕೆ ಬಂದರೆ, ಪ್ರತಿಯೊಬ್ಬ ಕಾದಾಳಿಯು ಮತ್ತೊಮ್ಮೆ ಹೊಡೆಯುವುದಕ್ಕಿಂತ ಮೊದಲು ಒಂದು ಹೆಜ್ಜೆ ಹಿಂದಕ್ಕೆ ಸರಿಯಬೇಕು (ಪರ್ಯಾಯವಾಗಿ, ರೆಫರಿಯು ಕಾದಾಳಿಗಳಿಗೆ ಕ್ಲಿಂಚ್‌ಅನ್ನು ಹೊಡೆಯುವಂತೆ ನಿರ್ದೇಶಿಸಬಹುದು). ಬಾಕ್ಸರ್‌ ಹೊಡೆದುರುಳಿಸಲ್ಪಟ್ಟಾಗ, ಮತ್ತೊಬ್ಬ ಬಾಕ್ಸರ್‌ ಕಾದಾಟವನ್ನು ತಕ್ಷಣವೇ ನಿಲ್ಲಿಸಬೇಕು ಹಾಗೂ ದೂರದ ಕಾಳಗ-ರಂಗದ ವಿಶ್ರಾಂತಿ-ಮೂಲೆಗೆ ಹೋಗಬೇಕು. ರೆಫರಿಯು ನಾಕ್ಔಟ್ಅನ್ನು ಘೋಷಿಸುವವರೆಗೆ ಅಥವಾ ಹೋರಾಟವನ್ನು ಮುಂದುವರಿಸಲು ಕರೆಯುವವರೆಗೆ ಆತನು ಅಲ್ಲಿ ವಿಶ್ರಾಂತಿ ತೆಗೆದುಕೊಳ್ಳಬೇಕು.
ಈ ನಿಯಮಗಳ ಉಲ್ಲಂಘನೆಯನ್ನು ರೆಫರಿಯು "ಫೌಲ್‌"ಗಳೆಂದು ಸಾರಬಹುದು. ಇದು ಫೌಲ್‌ನ ಗಂಭೀರತೆ ಮತ್ತು ಉದ್ದೇಶದ ಆಧಾರದಲ್ಲಿ ಒಂದು ನಷ್ಟಕ್ಕೆ ಕಾರಣವಾಗುತ್ತದೆ. ರೆಫರಿಯು ಎಚ್ಚರಿಕೆಗಳನ್ನು ನೀಡುವ, ಅಂಕಗಳನ್ನು ಕಡಿತಗೊಳಿಸುವ ಅಥವಾ ತಪ್ಪೆಸಗುವ ಬಾಕ್ಸರ್‌ನನ್ನು ಅನರ್ಹಗೊಳಿಸುವ ಅಧಿಕಾರವನ್ನು ಹೊಂದಿರುತ್ತಾನೆ. ನಷ್ಟವನ್ನುಂಟುಮಾಡುವ ಉದ್ದೇಶಪೂರ್ವಕ ಫೌಲ್ ಕಾದಾಟವು ಮುಂದುವರಿಯದಂತೆ ತಡೆಯುತ್ತದೆ. ಅದನ್ನು ಮಾಡಿದ ಬಾಕ್ಸರ್‌ನನ್ನು ಅನರ್ಹನೆಂದು ಘೋಷಿಸಲಾಗುತ್ತದೆ. ಕಾದಾಳಿಯು ಅನಿರೀಕ್ಷಿತವಾದ ಒಂದು ಕಡಿಮೆ-ಪ್ರಮಾಣದ ಹೊಡೆತಕ್ಕೆ ಒಳಗಾದರೆ, ಆತನಿಗೆ ಪುನಃಚೇತರಿಸಿಕೊಳ್ಳಲು ಐದು ನಿಮಿಷಗಳ ಕಾಲಾವಧಿಯನ್ನು ನೀಡಲಾಗುತ್ತದೆ. ಅನಂತರ ಆತನು ಕಾದಾಟವನ್ನು ಮುಂದುವರಿಸಲು ಅಸಮರ್ಥನಾದರೆ, ಆತನನ್ನು ನಾಕ್ಡ್ಔಟ್ ಎಂದು ಸಾರಲಾಗುತ್ತದೆ. ನಷ್ಟವನ್ನುಂಟುಮಾಡುವ ಅನಿರೀಕ್ಷಿತ ಫೌಲ್‌ಗಳು ಸ್ಪರ್ಧೆಯನ್ನು ಕೊನೆಗೊಳಿಸಿ ಫಲಿತಾಂಶವಿಲ್ಲದಂತೆ ಮಾಡುತ್ತವೆ ಅಥವಾ ಸಾಕಷ್ಟು ಸುತ್ತುಗಳು ಮುಗಿದಿದ್ದರೆ (ವೈಶಿಷ್ಟ್ಯವಾಗಿ ನಾಲ್ಕು ಅಥವಾ ಅದಕ್ಕಿಂತ ಹೆಚ್ಚು, ಅಥವಾ ನಾಲ್ಕು-ಸುತ್ತಿನ ಕಾದಾಟದಲ್ಲಿ ಕನಿಷ್ಠ ಮೂರು) ಕಾದಾಟವನ್ನು ನಿರ್ಧಾರ ಹಂತಕ್ಕೆ ತಲುಪುವಂತೆ ಮಾಡುತ್ತವೆ.
ಹವ್ಯಾಸಿ ಬಾಕ್ಸಿಂಗ್‌‌
thumb|155px|ತಲೆಯ-ರಕ್ಷಕಾಕವಚವು ಆಧುನಿಕ ಹವ್ಯಾಸಿ ಬಾಕ್ಸಿಂಗ್‌‌‌ನಲ್ಲಿ ಕಡ್ಡಾಯವಾಗಿದೆ
50px|left ಹವ್ಯಾಸಿ ಬಾಕ್ಸಿಂಗ್‌‌ ಕಾಲೇಜು ಮಟ್ಟದಲ್ಲಿ, ಒಲಿಂಪಿಕ್ ಕ್ರೀಡೆಗಳು ಮತ್ತು ಕಾಮನ್‌ವೆಲ್ತ್ ಕ್ರೀಡೆಗಳಲ್ಲಿ ಹಾಗೂ ಹವ್ಯಾಸಿ ಬಾಕ್ಸಿಂಗ್‌‌ ಸಂಸ್ಥೆಗಳಿಂದ ಅನುಮೋದಿಸಲ್ಪಟ್ಟ ಅನೇಕ ಇತರ ಜಾಗಗಳಲ್ಲಿ ಕಂಡುಬರುತ್ತದೆ. ಹವ್ಯಾಸಿ ಬಾಕ್ಸಿಂಗ್‌‌ ಅಂಕ ಲೆಕ್ಕಮಾಡುವ ವ್ಯವಸ್ಥೆಯೊಂದನ್ನು ಹೊಂದಿರುತ್ತದೆ. ಅದು ದೈಹಿಕ ಹಾನಿಯನ್ನು ಗಮನಿಸದೆ ಸ್ಪಷ್ಟ ಹೊಡೆತಗಳನ್ನು ಲೆಕ್ಕ ಮಾಡುತ್ತದೆ. ಒಲಿಂಪಿಕ್ ಮತ್ತು ಕಾಮನ್‌ವೆಲ್ತ್ ಕ್ರೀಡೆಗಳಲ್ಲಿ ಸ್ಪರ್ಧೆಗಳು ಮೂರು ನಿಮಿಷಗಳ ಮೂರು ಸುತ್ತುಗಳನ್ನು ಹಾಗೂ ರಾಷ್ಟ್ರೀಯ ABA (ಅಮ್ಯಾಚ್ಯುಯೆರ್ ಬಾಕ್ಸಿಂಗ್ ಅಸೋಸಿಯೇಶನ್) ಸ್ಪರ್ಧೆಯಲ್ಲಿ ಮೂರು ನಿಮಿಷಗಳ ಮೂರು ಸುತ್ತುಗಳನ್ನು ಹೊಂದಿರುತ್ತವೆ. ಇವುಗಳಲ್ಲಿ ಪ್ರತಿಯೊಂದು ಸುತ್ತುಗಳ ಮಧ್ಯೆ ಒಂದು-ನಿಮಿಷದ ವಿರಾಮಾವಧಿಯಿರುತ್ತದೆ.
ಸ್ಪರ್ಧಿಗಳು ರಕ್ಷಕ ತಲೆ-ಕವಚಗಳನ್ನು ಮತ್ತು ಬೆರಳಿನ ಗೆಣ್ಣುವಿನಾದ್ಯಂತ ಬಿಳಿ ಪಟ್ಟಿಯ ಕೈಗವಸುಗಳನ್ನು ಧರಿಸುತ್ತಾರೆ. ಹೊಡೆತವನ್ನು ಅಂಕಗಳಿಸುವ ಹೊಡೆತವೆಂದು ಪರಿಗಣಿಸಬೇಕೆಂದರೆ ಬಾಕ್ಸರ್‌ಗಳು ಕೈಗವಸುಗಳ ಬಿಳಿ ಭಾಗಕ್ಕೆ ಗುದ್ದಬೇಕು. ಸಾಕಷ್ಟು ಬಲದೊಂದಿಗೆ ಸ್ಪಷ್ಟವಾಗಿ ತಲೆ ಅಥವಾ ಮುಂಡಭಾಗಕ್ಕೆ ನೀಡಲಾಗುವ ಪ್ರತಿ ಹೊಡೆತವು ಅಂಕವನ್ನು ಗಳಿಸುತ್ತದೆ. ರೆಫರಿಯು ಕಾದಾಟದ ಮೇಲ್ವಿಚಾರಣೆ ನಡೆಸುತ್ತಾನೆ, ಸ್ಪರ್ಧಿಗಳು ಕೇವಲ ನಿಮಯ-ಬದ್ಧ ಹೊಡೆತಗಳನ್ನು ಮಾತ್ರ ನೀಡುವಂತೆ ನೋಡಿಕೊಳ್ಳುತ್ತಾನೆ. ದೇಹದ ಮುಂಡಭಾಗದ ಮೇಲೆ ಧರಿಸಿದ ಪಟ್ಟಿಯು ಹೊಡೆತಗಳ ಕೆಳ ಮಿತಿಯನ್ನು ಸೂಚಿಸುತ್ತದೆ. ನಿರಂತರವಾಗಿ ಕೆಳಗೆ ಹೊಡೆತವನ್ನು (ನಡುಪಟ್ಟಿಯ ಕೆಳಗೆ) ನೀಡುವ ಯಾವುದೇ ಬಾಕ್ಸರ್‌ ಅನರ್ಹನಾಗುತ್ತಾನೆ. ಬಾಕ್ಸರ್‌ಗಳು ವಿರೋಧಿಯು ತೂಗಾಡುವುದನ್ನು ತಡೆಗಟ್ಟಲು ಭದ್ರವಾಗಿ ಹಿಡಿದುಕೊಳ್ಳುವ ತಂತ್ರಗಳನ್ನು ಬಳಸದಂತೆ ರೆಫರಿಗಳು ನೋಡಿಕೊಳ್ಳುತ್ತಾರೆ. ಇದು ಕಂಡುಬಂದರೆ ರೆಫರಿಯು ಕಾದಾಳಿಗಳನ್ನು ಬೇರ್ಪಡಿಸಿ, ನಂತರ ಅವರಿಗೆ ಬಾಕ್ಸಿಂಗ್‌‌ಅನ್ನು ಮುಂದುವರಿಸುವಂತೆ ಆದೇಶಿಸುತ್ತಾನೆ. ವಿರೋಧಿಯನ್ನು ಮತ್ತೆ ಮತ್ತೆ ಭದ್ರವಾಗಿ ಹಿಡಿದುಕೊಂಡರೆ ಬಾಕ್ಸರ್‌ಗೆ ದಂಡ ವಿಧಿಸಲಾಗುತ್ತದೆ ಅಥವಾ ಅಂತಿಮವಾಗಿ ಆತನನ್ನು ಅನರ್ಹಗೊಳಿಸಲಾಗುತ್ತದೆ. ಬಾಕ್ಸರ್ ಗಂಭೀರವಾಗಿ ಗಾಯಗೊಂಡರೆ, ಬಾಕ್ಸರ್ ವಿರೋಧಿಯ ಮೇಲೆ ಗಮನಾರ್ಹವಾಗಿ ಮೇಲುಕೈ ಸಾಧಿಸಿದಾಗ ಅಥವಾ ಅಂಕದಲ್ಲಿ ಅತಿ ಹೆಚ್ಚಿನ ಪ್ರಮಾಣದ ವ್ಯತ್ಯಾಸ ಕಂಡುಬಂದಾಗ ರೆಫರಿಗಳು ಸ್ಪರ್ಧೆಯನ್ನು ನಿಲ್ಲಿಸುತ್ತಾರೆ. ಈ ರೀತಿಯಲ್ಲಿ ಕೊನೆಗೊಳ್ಳುವ ಹವ್ಯಾಸಿ ಸ್ಪರ್ಧೆಗಳನ್ನು "RSC" (ರೆಫರಿ ಸ್ಟಾಪ್ಡ್ ಕಾಂಟೆಸ್ಟ್(ರೆಫರಿ ನಿಲ್ಲಿಸಿದ ಸ್ಪರ್ಧೆ)) ಎಂದು ಹೇಳಲಾಗುತ್ತದೆ. ಸೋಲಿಸಿದ ವಿರೋಧಿ (RSCO), ಜಯಗಳಿಸಿದ ವಿರೋಧಿ (RSCOS), ಗಾಯ (RSCI) ಅಥವಾ ತಲೆ-ಪೆಟ್ಟು (RSCH) ಮೊದಲಾದವುಗಳಿಗೂ ಸೂಚನೆಗಳಿರುತ್ತವೆ.
ವೃತ್ತಿಪರ ಬಾಕ್ಸಿಂಗ್‌‌
ತಲೆ-ರಕ್ಷಣಾ ಕವಚಗಳಿಗೆ ವೃತ್ತಿಪರ ಸ್ಪರ್ಧೆಗಳಲ್ಲಿ ಅನುಮತಿ ಇರುವುದಿಲ್ಲ. ಬಾಕ್ಸರ್‌ಗಳು ಸಾಮಾನ್ಯವಾಗಿ ಕಾದಾಟವು ನಿಲ್ಲುವವರೆಗೆ ಭಾರಿ ಹೊಡೆತಗಳಿಗೆ ತುತ್ತಾಗುತ್ತಾರೆ. ರೆಫರಿಯು ಒಬ್ಬ ಸ್ಪರ್ಧಿಯು ಗಾಯದಿಂದಾಗಿ ತನ್ನನ್ನು ತಾನು ರಕ್ಷಿಸಿಕೊಳ್ಳಲು ಅಸಮರ್ಥನಾಗಿದ್ದಾನೆಂದು ಭಾವಿಸಿದರೆ ಯಾವುದೇ ಸಂದರ್ಭದಲ್ಲಿ ಸ್ಪರ್ಧೆಯನ್ನು ನಿಲ್ಲಿಸಬಹುದು. ಈ ಸಂದರ್ಭದಲ್ಲಿ ಮತ್ತೊಬ್ಬ ಸ್ಪರ್ಧಿಯು ಟೆಕ್ನಿಕಲ್ ನಾಕ್ಔಟ್ ಗೆಲುವನ್ನು ಗಳಿಸುತ್ತಾನೆ. ಕಾದಾಳಿಯು ನೀಡಿದ ಹೊಡೆತಕ್ಕೆ ವಿರೋಧಿಯಲ್ಲಿ ಗಾಯವಾಗಿ, ನಂತರ ವಿರೋಧಿಯು ಕಾದಾಟವನ್ನು ಮುಂದುವರಿಸಲು ಅಸಾಧ್ಯವೆಂದು ವೈದ್ಯರಿಂದ ಖಚಿತವಾದಾಗಲೂ ಟೆಕ್ನಿಕಲ್ ನಾಕ್ಔಟ್ಅನ್ನು ನೀಡಲಾಗುತ್ತದೆ. ಈ ಕಾರಣಕ್ಕಾಗಿ ಕಾದಾಳಿಗಳು ಹೆಚ್ಚಾಗಿ ಕಟ್‌ಮೆನ್ರನ್ನು ನೇಮಿಸಿಕೊಂಡಿರುತ್ತಾರೆ. ಅವರು ಬಾಕ್ಸರ್‌ಗಳಿಗೆ ಗಾಯವಾದಾಗ, ಸುತ್ತುಗಳ ಮಧ್ಯದ ವಿರಾಮದಲ್ಲಿ ಆ ಗಾಯಗಳಿಗೆ ಉತ್ತಮ ಚಿಕಿತ್ಸೆಯನ್ನು ನೀಡುತ್ತಾರೆ. ಆ ಮೂಲಕ ಬಾಕ್ಸರ್‌ಗಳು ಗಾಯಗಳಿದ್ದರೂ ಕಾದಾಟವನ್ನು ಮುಂದುವರಿಸಲು ಸಮರ್ಥರಾಗುತ್ತಾರೆ. ಬಾಕ್ಸರ್‌ ವಿನಾಕಾರಣ ಕಾದಾಟವನ್ನು ಬಿಟ್ಟು ಹೋದರೆ ಅಥವಾ ಅವನ ವಿಶ್ರಾಂತಿ-ಮೂಲೆಯಲ್ಲಿರುವವರು ಕಾದಾಟವನ್ನು ನಿಲ್ಲಿಸಿದರೆ, ಜಯಗಳಿಸುವ ಬಾಕ್ಸರ್‌ಗೂ ಟೆಕ್ನಿಕಲ್ ನಾಕ್ಔಟ್ ಗೆಲುವನ್ನು ನೀಡಲಾಗುತ್ತದೆ. ಹವ್ಯಾಸಿ ಬಾಕ್ಸಿಂಗ್‌ಗೆ ವಿರುದ್ಧವಾಗಿ, ವೃತ್ತಿಪರ ಪುರುಷ ಬಾಕ್ಸರ್‌ಗಳು ಖಾಲಿ(ರಕ್ಷಣಾ-ಕವಚವಿಲ್ಲದೆ) ಎದೆಯಲ್ಲಿರಬೇಕು.
ಮೊಣಕಾಲಿನವರೆಗೂ ಮುಟ್ಟುವ ಚಡ್ಡಿಗಳು
ಹವ್ಯಾಸಿ ಬಾಕ್ಸಿಂಗ್‌ನಲ್ಲಿ ಪ್ರತಿಯೊಬ್ಬ ಬಾಕ್ಸರ್‌ಗಳು ಅವರ ವಿಶ್ರಾಂತಿ-ಮೂಲೆಯವರದೇ ಬಣ್ಣದ, ಅನುಮೋದಿಸುವ-ಸಂಸ್ಥೆಗಳಿಂದ ಅಂಗೀಕಾರವಾದ, ಮೊಣಕಾಲಿನವರೆಗೂ ಮುಟ್ಟುವ ಚಡ್ಡಿಗಳನ್ನು ಧರಿಸುತ್ತಾರೆ. ವೃತ್ತಿಪರ ಬಾಕ್ಸಿಂಗ್‌‌ನಲ್ಲಿ, ಈ ಚಡ್ಡಿಗಳ ಬಣ್ಣ ಮತ್ತು ವಿನ್ಯಾಸವು ಪ್ರತಿಯೊಬ್ಬ ಬಾಕ್ಸರ್‌ಗೆ ಬಿಟ್ಟಿದ್ದು ಮತ್ತು ಅದರಲ್ಲಿ ನಿರ್ಬಂಧವಿರುವುದಿಲ್ಲ. ಹೆಚ್ಚಿನ ರೀತಿಯ ಚಡ್ಡಿಗಳು ಗಾಢ ಬಣ್ಣಗಳ ಪಟ್ಟೆಗಳನ್ನು ಹೊಂದಿರುತ್ತವೆ. ಹೆಚ್ಚಿನ ಬಾಕ್ಸರ್‌ಗಳು ಈ ಚಡ್ಡಿಗಳ ನಡುಪಟ್ಟಿಯ ಮೇಲೆ ಅವರ ಹೆಸರು ಅಥವಾ ಉಪನಾಮಗಳನ್ನು ಹೊಂದಿರುತ್ತಾರೆ. ಅದರೊಂದಿಗೆ ಜಾಹಿರಾತುದಾರರ ಲೋಗೊಗಳನ್ನು ಮತ್ತು ಅವರಿಗೆ ನಡುಪಟ್ಟಿಗಳನ್ನು ನೀಡಿದ ಅನುಮೋದಿಸುವ-ಸಂಸ್ಥೆಗಳ ಹೆಸರುಗಳನ್ನು ಹೊಂದಿರುತ್ತಾರೆ. ಪ್ರಿನ್ಸ್ ನಸೀಮ್ ಹ್ಯಾಮೆದ್‌ನಂತಹ ಕೆಲವು ಬಾಕ್ಸರ್‌ಗಳು ಹೆಚ್ಚು ಎಚ್ಚರಿಕೆಯಿಂದ ತಯಾರಿಸಿದ ಚಡ್ಡಿಗಳನ್ನು ಹೊಂದಿರುತ್ತಾರೆ. ಮೈಕ್ ಟೈಸನ್‌ನಂತಹ ಮತ್ತೆಕೆಲವರು ಸರಳ ಚಡ್ಡಿಗಳನ್ನು ಹೆಚ್ಚಾಗಿ ಆರಿಸುತ್ತಾರೆ. ಆಧುನಿಕ ಕಾಲದ ಚಡ್ಡಿಗಳು ಸುಧಾರಿತ ಚಲನೆಗಾಗಿ, ಅನುಕೂಲಕ್ಕಾಗಿ ಮತ್ತು ಸ್ಟೈಲ್‍‌ಗಾಗಿ ಹಿಂದಿನ ಕಾಲದವುಗಳಿಗಿಂತ ಹೆಚ್ಚು ಸಡಿಲವಾಗಿರುತ್ತವೆ.
ತೋಳಿಲ್ಲದ, ಬಿಗಿಯಾದ ದುಂಡುಕತ್ತಿನ ಗಿಡ್ಡನೆಯ ಮೇಲುಡುಗೆ
ವೃತ್ತಿಪರ ಮಹಿಳಾ ಬಾಕ್ಸರ್‌ಗಳಂತೆ ಹವ್ಯಾಸಿ ಬಾಕ್ಸರ್‌ಗಳು ತೋಳಿಲ್ಲದ, ಬಿಗಿಯಾದ ಗಿಡ್ಡನೆಯ ಮೇಲುಡುಗೆಯನ್ನು ಧರಿಸುತ್ತಾರೆ. ಕೆಲವು ಮಹಿಳಾ ಬಾಕ್ಸರ್‌ಗಳು ಈ ತೋಳಿಲ್ಲದ ಮೇಲುಡುಗೆಯನ್ನು ಧರಿಸುವ ಬದಲಿಗೆ ಕ್ರೀಡಾ-ಬ್ರಾಗಳನ್ನು ಧರಿಸಲು ಇಷ್ಟಪಡುತ್ತಾರೆ. ದೇಹದ ಮೇಲಿನ-ಭಾಗದ ರಕ್ಷಾಕವಚಗಳು ಬಾಕ್ಸರ್‌ಗಳಿಂದ ಬಾಕ್ಸರ್‌ಗಳಿಗೆ ಆದ್ಯತೆಯ ಮೇರೆಗೆ ವ್ಯತ್ಯಾಸಗೊಳ್ಳುತ್ತವೆ. ವೃತ್ತಿಪರ ಪುರುಷ ಬಾಕ್ಸರ್‌ಗಳು ಯಾವಾಗಲೂ ದೇಹಲ ಮೇಲಿನ-ಭಾಗದ ಉಡುಪನ್ನು ಧರಿಸದೆ ಸ್ಪರ್ಧಿಸುತ್ತಾರೆ.